text:
Bøn
Eitt av endamálum samkomunnar er bøn. Ein biðjandi samkoma er ein sterk samkoma. Ein biðjandi samkoma er ein signað samkoma. Ein biðjandi samkoma er ein samkoma, sum ber ávøkst.
Bøn er staðið, har tey trúgvandi hava beinleiðis atgongd til Gud, og sum signingin flýtur til teirra ígjøgnum. Har er eingin bíðirøð. Eingin bíðitíð. Har er eingin millumpersónur. Í teirri løtu, vit biðja, hoyrir Gud okkum og er til reiðar at svara bønum okkara.
Rópa til Mín, og Eg skal svara tær, og Eg skal kunngera tær tað, ið stórt og ófatandi er, slíkt sum tú kennir ikki!
Jer. 33:3
Sum samkoma møtast vit til bøn, bæði tá vit eru saman á møtum, men vit kunnu eisini biðja heima við hús, og tá ið vit møtast í smærri bólkum. Týskvøld kl. 20 møtast vit at syngja og tilbiðja Gudi saman. Forbønartænastan biður regluliga fyri samkomuni, og tey eru til reiðar at biðja fyri tær, tá samkoman savnast til møtir o.a. Tú kanst eisini venda tær til samkomuna á tlf. 32 34 00 við einum bønarevni ella fylla eitt bønarkort út her á síðuni.
Umsorgan
Í Lívdini ynskja vit at vera ein samkoma fyri teg í øllum lívsins viðurskiftum, bæði høgt á tindinum og djúpt niðri í dalinum, ella tá ið tú stendur við eitt vegamót. Vit vita og hava roynt, at í Jesusi er kærleiki, gleði, vón og friður fyri tann, sum er sorgarbundin, vónleysur, niðurboygdur og friðleysur.
Berið hvør annars byrðar, og uppfyllið soleiðis lóg Kristusar!
Gal. 6:2
Í bønini kunnu vit leggja alt fram fyri Gud og lata Hann bera okkum. Við umsorgan ynskja vit at bera byrðarnar hjá hvørjum øðrum, trygg í, at vit saman hvíla í Guds hondum.
Tí vilja vit eggja tær til at knýta vinabond við onnur í samkomuni, at koma tætt, at tora at vera opin og sárbar/ur, at tora at spyrja nærri og vera har fyri eitt annað menniskja.
Samrøða, bøn og vitjan
Í Lívdini hava vit eina tænastu ætlað tær, ið nívist av onkrum. Vit møta tær í tíni støðu. Eisini er hon ætlað tær, ella onkrum, ið tú kennir, sum hevur tørv á eini vitjan.
Tú ert vælkomin at seta teg í samband við ein okkara.
Alt er í trúnaði.
Lív Clementsen, tel.: 516714, t-postur: liv_cl@hotmail.com
Guttorm Joensen, tel.: 266477, t-postur: guttormjoensen@hotmail.com
Bogi Hansen, tel.: 280301, t-postur: bogi.hansen@skulin.fo
Anna Larsen, tel.: 548664, t-postur: al@betri.fo
Eydna Háberg & Preben Hansen, tel.: 228004 & 221142, t-postur: eydnahaberg@gmail.com & phansen.verkfrodi@gmail.com
Hjálparhondin
Hjálparhondin er ein tænasta, sum hevur til endamáls at skipa eina praktiska síðu av umsorganini í samkomuni.
Nær verður henda tænasta brúkt? Nær vísa vit umsorgan?
- Tá onkur hevur átt
- Tá onkur er álvarsliga sjúkur ella sjúkur í longri tíð
- Tá fólk verða rakt av sorg
- Aðrar umstøður, ið gera, at fólk hava brúk fyri umsorgan
Hvussu náa vit øll, ið hava tørv á umsorgan?
Vit mugu hava eygu og oyru opin, soleiðis at vit sjálvi fylgja við í, hvør hevur umsorgan fyri neyðini. Ynski okkara er, at fólk í samkomuni geva okkum boð um, hvørji fólk hava brúk fyri umsorgan, soleiðis at eingin dettur burtur ímillum. Upplýsingar um tørvir hjá fólki verða altíð viðgjørdir í trúnaði.
Hvussu gera vit tað?
Vit biðja fyrst fyri fólki, ið vit ætla at vitja, og umstøðum teirra, og síðani fara vit hjá teimum á stutta vitjan við onkrum bakstri og spyrja til støðuna. Við hvørt verður fyrst ringt til viðkomandi.
Leiðari fyri hesi tænastu er:
Nita Sørensen, tel. 258105, t-postur: hakunargota7@gmail.com


c: text/html

text:
Ynskja tygum at gerast viðskiftafólk hjá Business-line, verða tygum biðin um at útfylla niðanfyristandandi oyðublað.
Umbønin verður viðgjørd skjótast gjørligt. Prísurin er fyri haldaragjald í 12 mánaðir:
Alpha er haldið til einstakligar ella einstaklingafyritøkur, við tí avmarking, at uttanhýsis roknskapurin ikki er tøkur.
Bravo er tað vanliga haldið, har tað eisini er møguligt at heinta uttanhýsis roknskapin.
Prísir fyri árshald:
Alpha: (privathald) Kr. 3.560,00 + mvg fyri hvønn brúkara
Bravo: (vinnuligt) Kr. 4.980,00 + mvg. fyri hvønn brúkara.
Fyri stovnar og størri virkir er serstøk skipan galdandi, har goldið verður eitt hægri gjald, umframt eitt eykagjald fyri eyka brúkarar.
Rútar merktir við * skulu skrivast.

robotstxt: allowed

filter: keep


text:
Ungdómsdeildin hjá B68 hevur miðvíst arbeitt, við at fáa ein fysiskan venjara til tey eldru í ungdómsdeildini.
Við at kunna bjóða góð tilboð til okkara ungdómsleikarar, kunna vit í B68 leggja lunnar undir eitt gott ítróttarumhvørvi og framhaldandi menna góðar leikarar, bæði á gentu og dreingjasíðuni til okkara besta lið.
Remi Husted Langgaard í er útbúgvin fysioterapeut, kemur at standa fyri styrkivenjing hjá U15 dreingjum og U15 gentum. Áðrenn Remi fór til Danmarkar at útbúgva seg, spældi hann nógv við besta liðinum hjá B68. Remi hevur nógvar royndir innan fótbólt. Inntil víðari er Remi skrásettur at hava spælt 127 dystir fyri B68.
Hartil er Remi eisini tilknyttur sum fysioterapeut hja B68, bæði hjá 1.deild monnum og Betri hópinum hjá kvinnum.
Vinarliga
Ungdómsdeildin


text:
Lóggáva og rættartrygd
Fyri at fremja talgildingina í verki, fyri at tryggja rættindi og skyldur borgaranna, og fyri at borgarar í Føroyum gerast tryggir við talgildingina, og á tann hátt taka undir við henni, er umráðandi, at talgildingin verður skipað við skynsamari lóggávu.
Talgildingin fer ikki at geva almennum myndugleikum aðrar upplýsingar enn tær, ið frammanundan verða latnar. Talgildingarlógin skal skapa karmarnar fyri talgilda samskiftinum millum tað almenna, borgarar og vinnu og fer ikki at víðka tær heimildir, sum almennir myndugleikar hava í dag.
Talgildingarlóg
Gjørd verður ein talgildingarlóg, sum nágreinar rættindi og skyldur hjá bæði borgarum og tí almenna. Í stuttum snýr talgildingarlógin seg um, at tað almenna fær heimild at talgilda samskiftið við borgarar og vinnu. Lógin fer at halda seg til tær meginreglur, sum frammanundan eru galdandi, serliga í mun til persónsupplýsingar, dátutrygd og rættartrygd.
Verandi lóggáva
Fyrsta stigið er at viðgera og meta um ta lóggávu, sum er galdandi í Føroyum, og sum føroyskir myndugleikar hava ræðið á. Metast skal um, hvørt lóggávan í verandi líki forðar fyri talgilding, ella um lóggávan er soleiðis háttað, at talgilding kann fremjast uttan lógarbroyting. Metast skal eisini um, hvørt verandi lóggáva er nøktandi, serliga í mun til cyber security og viðkomandi heimildir hesum viðvíkjandi.
Settur verður ein arbeiðsbólkur, umboðandi øll stjórnarráð, at viðgera og meta um, hvørt forðingar fyri talgilding eru í galdandi lóggávu. Bólkurin skal gera uppskot til dagføringar og tillagingar. Metast skal eisini um, hvørt tað í ávísum førum er skynsamt at varðveita verandi (pappírs)fyrisiting í eini skiftistíð, um økið, sum lóggávan skipar, ikki er búgvið at talgilda.
Lógartillagingar og dagføringar
Neyðugar tillagingar og dagføringar kunnu gerast í einum, t.e. við einari samlaðari broytingarlóg. Hetta kann eisini gerast í fleiri umførum.
Nýggjur lóggávuleistur
Komandi lógarsmíð skal hava fyrilit fyri, at alt størri partur av fyrisitingini verður talgildur.
Nýggi lóggávuleisturin verður mentur í samstarvi millum Vinnumálaráðið, Fíggjarmálráðið (Gjaldstovuna) og Løgmansskrivstovuna (Lógardeildina og Dátueftirlitið).


text:
Børn skulu duga at ganga í náttúruni. Tey skulu menna motorikkin og sínar sansir. Eisini skulu tey kenna sítt nærumhvørvi og vera natúrligur partur av bygdarlívinum, halda tey á dagstovninum Kura og frítíðarskúlanum við Botnánna í Kollafirði.
Ert tú námsfrøðingur, sum dámar best at vera innandura, so er tað neyvan í Kollafirði, tú skalt starvast.
Á dagstovninum Kura og frítíðarskúlanum við Botnánna arbeiða tey tilvitað við at geva børnunum eitt gott samband við náttúruna og bygdina. Gjøgnum hesi bæði fáa børnini eisini samband við seg sjálvi.
Malan Stórá er námsfrøðingur í vøggustovuni, Birna Mikkelsen og Emly Djurhuus eru námsfrøðingar í barnagarðinum, og Mary Joy Thomsen starvast sum námsfrøðingur í frítíðarskúlanum. Allir stovnarnir virka undir somu leiðslu.
Heilt frá vøggustovu til frítíðarskúla arbeiða námsfrøðingarnir í Kollafirði málrættað við sansum og motorikki hjá børnunum.
Tey eru úti hvønn tann einasta dag. Einasta undantakið er, tá tað er himmalsins ódnarveður, men tað er so at siga altíð veður at fara út, siga teir fýra námsfrøðingarnir.
Natúrligur garður
Vøggustovubørnini brúka sama garð sum barnagarðsbørnini. Eyðkennið fyri garðin er, at hann er natúrligur, lagar seg eftir lendinum og trinini, sum børnini skulu ganga, eru ikki gjørd við linjál.
Garðurin er tað umhvørvið, sum var áðrenn dagstovnurin varð bygdur. Ein á rennur gjøgnum garðin, og har er bøur, brekkur, steinar, sandur o.a. Tó eru eitt klintristativ, ein skeiðibani og tvey spælihús sett inn á økið.
-Har eg havi arbeitt fyrr, var bara asfalt og gjørd klintristativ. Í trappunum var líka langt millum hvørt trinið. Tá fært tú ikki avbjóðingina sum her í Kura, har alt ikki er so snórabeint, sigur Malan.
Natúrligi garðurin ger, at børnini mennast væl motoriskt. Í fyrstuni klára nógv børn ikki at ganga upp gjøgnum brekkuna til klintristativið, og tey noyðast at hava eina hond hvørja ferð.
-Men eftir stutta tíð megna tey tað, og tey klára at klintra. Tey mennast sera væl í einum sovorðnum garði samanborið við, um tú bara gongur eftir sløttum, sigur Malan.
Tú kanst bróta armin
Í barnagarðinum gera tey nógvar túrar í umhvørvinum rundan um Kollafjørð – niðan í hagan, framvið ánni, í ánni, í viðarlundini, oman í fjøruna o.s.fr. Hetta er ikki bara fyri at geva børnum fríska luft. Túrarnir hava nógv meira tilvitað endamál um motorikk og sansir. Tað kann eitt nú vera at sleppa yvir um eina á, klintra upp á ein stóran stein og ganga oman gjøgnum eina brekku.
-Børnini skulu sleppa at klintra, royna javnvág og læra, hvar markið gongur, sigur Birna.
Tá børn klintra og ganga í ánni er sjálvandi vandi fyri at detta. Men á stovnunum í Kollafirði hava tey tann hugburðin, at tú mást sleppa at royna fyri at læra teg. Learning by doing. Og ja, tú skalt kunna risikera at bróta armin ella detta á sjógv.
-Vit mugu sleppa børnunum leys. Tað er ikki so vandamikið at bróta armin. Sum ein mamma segði, at børn sum sleppa at royna seg og fáa blá merkir, fáa sjáldan stóran skaða, meðan tey sum ikki sleppa at royna seg, eru ofta tey, sum bróta armin ella beinið. Tey eru í ferð við at læra sínar egnu avmarkingar, sigur Emly.
Kunning við grundgeving
Námsfrøðingarnir gera nógv burturúr at greiða foreldrunum frá, hvat endamálið er við ymsu túrunum og á tann hátt gera tey tilvitað um týdningin av at stimbra motorikk og sansir. Her er eitt dømi um kunning til foreldrini eftir ein hagatúr:
”Í dag hava vit verið túr Frammi í Botni. Har fæst sansastimbran til allan kroppin. Vit leypa stein av steini yvir um ánna. Vit finna javnvágina og merkja um steinurin er hálur ella turrur at stíga á. Vit rulla ella aka niður av heygginum og styrkja sansirnar. Sansamotorisk stimbran fæst heilt ókeypis úti í náttúruni, alt meðan vit hava tað gott og stuttligt.”
Børn í dag sita ov nógv framman fyri einum skermi og fáa ov fáar kropsligar og motoriskar avbjóðingar, siga námsfrøðingarnir í Kollafirði.
-Tað er umráðandi at tað grovmotoriska er í lagi, tá barnið fer í skúla. Annars klárar barnið verri at savna seg og megna hetta fínmotoriska at halda í býantinum, tá tað skal skriva. Tað grovmotoriska má vera í lagi, áðrenn tað fínmotoriska kemur, greiðir Birna frá.
Kavi og berar bibbir
Og so eru tað sansirnir. Í Kollafirði læra børnini at merkja eftir, hvat sansirnir siga teimum.
-Vit taka ov ofta ræðið á børnunum. Vit fortelja teimum, nær tey skulu á vesið, nær tey eru svong, nær tey eru køld, nær tey eru heit, og nær tey eru móð, sigur Emly.
-Børnini skulu læra sjálvi at føla, at tey eru køld, heit, vát o.s.fr. Tað psykomotoriska. Um tú letur barnið í eina rúgvu av klæðum, hvussu kann tað so læra sansirnar hjá sær at kenna, sigur Mary Joy.
Tískil sleppa børnini í Kollafirði út í garðin í berum bibbum og t-shirt, hóast tað júst hevur kavað. Bara fyri at merkja, hvussu ordiligur kuldi følist. Sjávandi verður ansað eftir teimum. Flestu børnini koma inn aftur beinanvegin, tí tey merkja kuldan. Tey, sum so ikki sjálvi koma inn eftir eina løtu, verða so biðin um at koma inn at lata seg í.
Við at læra at lurta eftir sær sjálvum og sínum sansum, læra børnini seg sjálvi at kenna bæði kropsliga, sálarliga og sosialt, greiða námsfrøðingarnir frá.
Detta á sjógv
Børnini í frítíðarskúlanum hava rættiliga stórt frælsi at ganga í økinum við frítíðarskúlan.
-Børnini sleppa altíð avstað. Vit geva teimum álit, og tey skulu bara siga okkum frá. Tey elska at hava hetta frælsið, og tey fara ikki so langt burtur, sigur Mary Joy. Tey kunnu eisini fara niðan á vøllin, til skúlagarðin og ánna, men tá skulu tey spyrja tey vaksnu um loyvi.
Niðri við sjóvarmálan er eisini høgt til loftið og vítt til veggja.
Tá børnini fara oman á keiina við dagstovninum og frítíðarskúlanum, eru tey ikki í bjargingarvestum. Tað er trupult at spæla í bjargingarvestunum, og dettur onkur á sjógv, ja so verða tey tikin upp aftur. Børnini skulu læra at ansa sær niðri við sjógvin, og tey skulu læra, hvar mørkini ganga
-Tað er sera vandamikið at fara út á brúnna einsamallur, detta á sjógv og ikki duga at svimja. Men tað er ikki vandamikið at fara við barnagarðinum oman í bátahylin ella detta á sjógv av brúnni. Tí vit eru har at taka tey uppaftur, greiðir Emly frá.
Børnini á stovnunum í Kollafirði læra tíðliga at svimja. Tey eru fastir gestir í svimjihøllini á skúlanum.
Sambandið við bygdina
Eins væl og børnini kenna hagan og fjøruna, eins týdningarmikið er tað at kenna bygdalívið og fólkini, sum búgva har. Somuleiðis er umráðandi, at bygdarfólkið kennir børnini.
Túrarnir hjá børnunum gjøgnum bygdina eru eitt slag av dannilsisferð. Børnini skulu læra at heilsa uppá og práta við fólk í bygdini – menninar niðri á keiini, pensjónistin á vegnum, kommunumenninar o.s.fr.
-Børnini skulu læra, hvussu tey bera seg at í samfelagnum, finna sín egna samleika í bygdini og um almenna vitan á barnastigi, greiðir Birna frá.
Børnini eru eisini við, tá bóndurnir fletta í bygdini, og tá skúlin hevur føroyskan dans, sleppa barnagarðsbørnini eisini at dansa við. Eisini sleppa tey at brúka svimjuhøll, bókasavn, ítróttarhøll og garðin á skúlanum. Á tann hátt eru børnini púra trygg við skúlan, tá tey byrja í fyrsta flokki.
Riggar eisini í Havn
Námsfrøðingarnir ásanna, at tað kann vera ein munur á náttúruni í frælsa umhvørvinum í Kollafirði og so at vera ein dagstovnur mitt í Havn við nógvari ferðslu rundanum. Men tað snýr seg eisini um at síggja møguleikarnar í nærumhvørvinum.
Tú kanst fara í Grasagarð, Viðarlundina, kirkjugarðin, oman í Vágsbotn at práta við útróðrarmenninar, heilsa upp á frisørin hinumegin vegin og taka bussin út í Havnardal, til Hvítanesar ella Boðanes. Møguleikarnir eru óteljandi. Tað snýr seg bara um at fáa eyga á teir og brúka teir, halda námsfrøðingarnir í Kollafirði.
Føroysk námsfrøði
Áhugabólkurin Dagstovnanámsfrøði í Føroyum var í oktober á vitjan á dagstovnunum í Kollafirði, har starvsfólkini greiddu frá virðum og námsfrøði, sum tey arbeiða eftir. Eftir framløguna var orðaskifti millum luttakararnar um hetta, at brúka náttúruna og nærumhvørvið í gerandisdegnum á dagstovnunum.
Dagstovnanámsfrøði í Føroyum er í ferð við at útgreina, hvat eyðkennir námsfrøðina á dagstovnum her á landi. Endamálið er at gera námsfrøðina sjónliga – bæði fyri námsfrøðingum sjálvum og í samfelagnum. Bólkurin skal byrta upp undir samrøður og kjak um dagstovnanámsfrøði umframt at kveikja áhuga og menna vitanina um hetta evnið.
Fundurin í Kollafirði var annar fundurin í røðini hjá áhugabólkinum. Tann fyrsti var í Kvívík fyrr í ár.
Allir limir í Føroya Pedagogfelag, eisini hvílandi limir, kunnu gerast partur av áhugabólkinum. Tilmelding kann gerast við at senda teldupost til dagstovnanamsfrodi@gmail.com


text:
Mikudagin í farnu viku boðaði ES-dómstólurin frá, at hann vísir kærum frá Scandlines og Stena Lines um ríkisstuðul til sambandið undir Femern Bælt frá sær.
Men Scandlines tekur tað púra róligt, at kæran varð víst aftur, sigur reiðaríð nú.
Ferjureiðaríið er ikki bilsið av avgerðini, tí aðalsakførarin, sum er eitt slag av ráðgeva hjá ES-dómstólinum, er komin til somu niðurstøðu frammanundan.
- Tí verður avgerðin tikin heilt róligt, sigur Anette Ustrup Svendsen, samskiftisleiðari.
Hon sigur, at málið er bara ein partur av einum samlaðum sakarmáli um ríkisstuðul til fasta sambandið.
Tí er kikarin settur móti einum máli frá 2020, har ES-Nendin eisini samtykti ríkisstuðul til ætlanina, og sum Scandlines aftur og aftur hevur tikið upp.
Og her trýr Scandlines, at avgerðin fer at hella teirra veg.
Kelda: /ritzau/


text:
Snorri Nónfjall er ein sonn bygdarmynd. Við kustinum sæst hann feia bygdina fyri kommununa. Serliga nógv feiar hann strekkið við Royn-húsið. Snorri sigur, at hann er ikki "nýsjerrigur", men hann hevur stóran áhuga fyri øllum sum hevur við bygdina at gera.
Í einum gomlum húsum í Hvalba, Heimi í Stovu, hava trímenningarnir Guðrun Rógvadóttir og Johan Holm Simonsen endurskapt sálina í gomlu ættarhúsunum Bakkhúsi, sum eru tikin niður, tí handilin Bakkhús skuldi byggja út. Ættin úr Bakkhúsi er stór og tað var staðið, har øll komu um summarið, sigur Guðrun. Tað er hesa sálina, sum tey bæði hava roynt at endurskapa í einum øðrum húsum í bygdini. Og semja er um, at hetta hevur eydnast teimum.
Hvalba er størsta markatalsbygd í Føroyum og er helst millum elstu bygdir í landinum. Vit vita eisini, at Hvalba hevur verið størsta bygd í Føroyum. Aftur í hesari seinnu sendingini greiðir Jákup Næs Joensen frá ymiskum søguligum viðurskiftum í heimbygdini. M.a. um søgnina tá Tróndur í Gøtu, Hovgrímur og Svínoyar Bjarni skuldu drepa Brest og Beinir. Hann greiðir eisini frá Lítlu Dímun, sum fyllir nógv í hugaheiminum hjá hvalbingum.
Mýrarnar í Hvalba, sum er tað stóra og víða lendið mitt í bygdini, er eitt tað fuglaríkasta staðið í Føroyum, sigur Rúni Thomsen. Hann hevur stóran áhuga fyri fugli og eygleiðir fugl, ið er á ferð og steðgar her fyri at hvíla seg. M.a. sá Rúni tann fyrsta silvurhegran, sum er skrásettur í Føroyum. Tað var í 2007. Og triðja skráseting av silvurhegra var eisini her í 2017 og Rúni Thomsen sá eisini hann.
Vesturi á Heyggi, undir Grímsfjalli, er ætlanin at gera samanbygdar íbúðir. Ungi hvalbingurin Jens Christian Joensen hevur tikið stig til hesa verkæltan og hon verður veruleiki, sigur hann. Upplýsandi fundur var herfyri í Hvalba og áhugin fyri íbúðunum er sera stórur, sigur Jens Christian.
Gamla elverkið í Hvalba er nú sethús. Her búgva hjúnini Maud Næs og Jimmy Schultz. Húsið hevur eisini verið leirverkstaður, har lutir eru virkaðir burtur úr leiri úr Prestfjalli. Maud greiðir frá serligu innrættingini og at tey hava verið trúgv móti upprunaligu húsunum. Jimmy, sum er dani, er kort síðani fluttur til Føroya, og hann trívist sera væl í Hvalba. Nú hevur hann m.a. fingið sær hønur og gjørt sær høsnarhús.
Poul Jespersen tekur ógviliga nógvar myndir av Hvalba og leggur út á sosialu miðlarnar. Hann er serliga hugtikin av heimbygdini, tí hann heldur at Hvalba er vakrasta bygd í Føroyum. Tað er serliga vakurt at taka myndir úr fjøllunum, tí ljósið er líka spennandi allar árstíðir og í ymsum veðri. Hann sigur at serliga hvalbingar uttanlands eru glaðir fyri myndirnar.


text:
Rørsla:
Lykilorðini innan RØRSLU eru góðska, felagsskapur og persónlig venjing.
Rørsla er heilkropsvenjing, sum er grunda á Hatha Yoga, og tískil fara yoga íðkarir, at kenna seg heima. Farið verður yvir ymiskar kropsstillingar og andadráttin, sum saman geva fleiri heilsufremjandi ágóðar.
Venjingin verður fjølbroytt, og eitt sindur verður tikið frá teimum ymisku stílunum, millum annað Vinyasa, Ashtanga og Iyengar yoga.
Venjingin er ætlað øllum, og verður persónlig, tí hvør og ein arbeiðir út frá egnum støði.
· RørsluRó: Venjing, ið millum annað, er væl egnað til byrjarar, endurvenjing, avstressan og/ella, sum aktiv restitution/hvíld.
· RørsluRok: Venjing, ið millum annað, er væl egnað til vandar íðkarar, og/ella fólk, ið dáma væl eina avbjóðing.
· Rørsla: Venjing, ið er ætlað øllum. Fjølbroyttir mið-tempo tímar.
RØRSLA – kostur – hvíld
Rørsla - vit venja:
· Fimi – tú verður liðiligari
· Styrki – tú verður sterkari
· Javnvág – tú fært betri javnvág
· Kropsburð – tú fært betri kropsburð, og lærir at brúka kroppin rætt
· Hjarta-æðra skipan – tú styrkir hjarta, blóðrensli, javnar blóðtrýsti o.a.
· Lungna skipan – tú fært betri treysti
· Órinsskipan – tú bøtir um mótstøðuføri móti sjúkum og krími
· Sinni – tú verður mentalt sterkari, og venjingin linnar m.a. um stongd og angist
· Vælvera – tú fært meiri orku til gerandisdagin, svevur betri og kroniska pínan minkar
· Rørsla gevur fleiri aðrar ágóðar
Kostur og hvíld:
· Tú hevur møguleikan, at spyrja um góð ráð innan kost og hvíld.
Hent at vita áðrenn ein RØRSLU tíma:
· Kom, ”sum tú ert” – tíðin er nú.
· Tú ert vælkomin, at taka egna yogamáttu við.
· Hav handklæði við, um tú hevur hug.
· Vit venja í løttum og mjúkum klæðum, sum lætt er at røra seg í.
· Tú skalt ikki hava krem/bodylotion á hondum ella fótum (glíður á máttuni).
· Tú skalt ikki hava etið nakað tungt, beint áðrenn venjing.
· Minst til at drekka nógv vatn gjøgnum dagin.
· Viðmælt verður, at fylgja teimum 10 kostráðunum, eisini tá tú ikki venur.
· Viðmælt verður, at fáa nøktandi svøvn, eisini tá tú ikki venur.
Hvør er venjari í Rørsla?
Jóna Ólavsdóttir
Nær, hvar og hvussu leingi venja vit?
· Undirvísing og venjing er í BURN Fitness í Tórshavn.
· Mánadag kl 17:30 - Rørslu Rok
· Mánadag kl 19:45 - Rørsla
· Mikudag kl 12:00 - Rørslu Ró
· Mikudag kl 17:30 - Rørslu Rok
· Fríggjadag kl 12:00 - Rørslu Rok
· Hvør venjing 60 min.
· Venjingin er í 4 vikur
Hvat er við í prísinum?
· 1 venjingar um vikuna 549,-
· 2 venjingar um vikuna 749,-
· 3 venjingar um vikuna 949,-
· Kostætlan, virði 399,-
GG - limahald til Burn Fitness er ikki íroknað prísinum.
Fyri at fáa tína kostætlan:
- Jóna koyrir teg á persónsvektina
- Skriva ein mail til elsamaria@burn.fo viðmerk "Rørsla kostætlan"
- Tú fært tína kostætlan senda sum ein PDF fíl á tín teldupost
Royndir ið Jóna hevur:
Jóna er fødd í 1989, og er úr Vatnsoyrum. Henni dámar avbera væl náttúruna, at knæbóndast og rørslu. Við einum stórum áhuga fyri rørslu, venjing og frálæru, hevur hon arbeitt við venjing og frálæru í rúmliga 10 ár, og nomi sær útbúgvingar innan faki.
Hon er útbúgvin Ferðaleiðari, Bachelor of Science sum Ríðilæri og Rossavenjari, er Yogalærari, TRXvenjari, Fitness Instruktør og EHFA góðkendur Persónligur Venjari, er Fysiurgiskur Massør og Sportbehandlari.
Harafturat er hon undir útbúgving, sum Kostráðgevi
Síðan 2015 hevur Jóna, bæði vant og undirvíst nógv í Hatha Yoga, sum er kropslig venjing, og var tað har, at áhugin fyri rørslu og heilsu, veruliga vaknaði.


text:
Líkindini vóru ikki av teimum bestu tá fjórða umfar í TF Vetrarkappinini bleiv avgreitt í Sørvági fyrrapartin av Frælsi. Rennast skuldu umleið 8,6 kilometrar, frá kirkjuni í Sørvági út til Bíggjar omanfyri bygdina og útum, og so heimaftur gjøgnum Bø og so til málið við kirkjuna. Eitt kalt og strævi lot inneftir Sørvágsfirði, gjørdi at runnið bleiv við lágari ferð úteftir at venda.
Hóast vátaslettingur og okkurt heglingsælið møttu rennarunum meðan teir koyrdu vestur, so var onki avfall meðan sjálv renningin bleiv avgreidd, men beint eftir at seinasti rennarin fór um málstrikuna, ja so kom aftur eitt heglingsæl.
Tað var næstan sum at sígga eina súklukapping, tí nógvir rennarar lógu í bólkum uppá “hjul” hjá øðrum í nógva mótvindinum. Heimaftur broyttist alt. Ferðin bleiv munandi økt og mestsum ongin fylgdist.
Soleiðis sá tað eina fylgi út í nógva mótvindinum (mynd: jn.fo)
Hóast vána veðrið so vóru tað heili 84 rennarar, sum møttu upp og gjøgnumførdu, og tað er mesta nøgd av rennarum nakrantíð síðana Vetrarkappingin byrjaði.
Eftir kappingina bjóðaði Frælsi, sum kom sera væl frá fyriskipanini av tiltakinum, heita suppu og kaffi/te í SÍ-húsinum, og tað mundi koma væl við hjá øllum, bæði rennarum og fyriskiparum.
Vinnari hjá monnum bleiv enn einaferð Marnar Djurhuus. Honum á baki komu Sam Vang og Eirikur Hansen. Hjá kvinnunum varð tað aftur hesuferð Bjørk Herup Olsen, sum kom fyrst á mál. Síðani komu Rebekka Fuglø og Rigmor N. Arge.
Veteranbólkin vann enn einaferð Henry Olsen, men munurin tykist tódna fyri hvørt umfar aftur til Hall Holm bleiv nummar tvey aftur hesuferð. Súni Jacobsen kom á mál sum nummar trý.
Ann Thomsen varð fyrsta veterankvinna á mál. Síðani komu Astrid Joensen og Hergerð Heldarskarð.
67-ára gamli Jens R. Weihe, sum er suverenur í superveteranbólkinum, vann aftur fyrrapartin, Nummar tvey gjørdist Jósvein Herup Olsen, meðan Gunnar Simonsen bleiv nummar trý.
Unglingabólkarnar vunnu Marnar Djurhuus og Rebekka Fuglø, meðan Gunnar Sivertsen og Maria Biskopstø vunnu dreingja- og gentubólkin.
Fimta umfar í TF Vetrarkappingini verður avgreitt í samband við FM í crossrenning, sum verður í Hoydølum leygardagin 1. februar.
Leinkja til myndir á heimasíðuni www.jn.fo er her
Øll úrslitini eru at finna niðanfyri. Samlaða støðan í TF Vetrarkappingini kemur á heimasíðuna ein av fyrstu døgunum.


text:
Suezveitin
Suezveitin er ímillum Reyðahav og Miðjarðarhav. Hon er longsta og týdningarmesta grivna siglingarveit í heiminum [1] og styttir ógvuliga nógv um siglingarleiðina úr Evropa til bæði India og Eysturásia. Veitin, sum varð grivin við franskari og bretskari hjálp, varð liðug í 1869. Síðan er hon dýpt og breiðkað, so hvørt skipuni eru vorðin størri. Suezveitin kom undir egyptiskt yvirræði í 1956. Nú á døgum er avgjaldið fyri skip, ið sigla ígjøgnum veitina, týdningarmikil inntøka hjá egyptiska ríkiskassanum. Suezveitin gjørdi at teinurin úr Stórabretlandi til India varð helvtina styttri. Suezveitin verður latin upp 17. november 1869. Longu árið eftir sigldu 486 skip ígjøgnum veitina. Tríati ár seinni sigldu 3441. 171 km langa Suezveitin bindir Miðjarðarhav í Reyðahav [2]. Teir gróvu veitina í 10 ár, og tá ið hon var liðug, var farleiðin millum Eysturásia og Evropa 3790 fjórðingar styttri. Nú fara eini 50 skip ígjøgnum veitina um dagin [3]. Fleiri enn 20.000 skip sigla ígjøgnum Suezveitina um árið.
Frammanundan máttu øll skip sigla suður um Afrika. Í 1856 gav egyptiski valdsharrin Sa'id Pasha franska sendiharranum Ferdnandi de Lesseps loyvi til at grava siglingarveit ímillum Indiahav og Miðjarðarhav. Lesseps stovnaði Suezveitarfelagið í 1856. Siglingarveitin varð latin upp fyri regluligari sigling í 1869 og stytti ógvuliga nógv um siglingarleiðina ímillum Ásia og Evropa. Í 1875 seldi valdsharrin í Egyptalandi, Ismail, bróðursonnur Sa'id, Stórabretlandi partabrøv síni í veitarfelagnum.
Suezveitin er sera týðandi handilsleið, og javnan hevur hon verið miðdepil í orrustum í Miðeystri. Suezveitin hevur t.d. fleiri ferðir verið afturlatin av politiskari ósemju. Seinast var í arábiska-ísraelska krígnum í 1973 [4].


text:
OFTA SPURDIR SPURNINGAR
OSS Samsung sjónvarp
Garmin
Um skermurin sær út til at vera svartur, ella bakrundljósið er ov veikt til at navigera í menyini, so kann mann trýsta á power knøttin tvær ferðir, so verður bakgrundsljóið sett til 100%
OSS Boyusendari
Nei, hvør boya hevur eina eyðmerkingar kodu, sum bara loyvdi brúkarin fær kunning um.
Tær virka á HF-bandi (27 Mhz)
Radioboyan sendir knattstøðu, (skal hava eitt GPS modul knýtt at) battarí status, og hita í sjónum (uml. 10 cm frá yvirflatu).
Neyvstøðan til knattstøðuna er <=30 metrar
Transmissiónin er sett sum standard til 15 minuttir, men kann broytast við eini programmering (einans framd av okkara starvsfólki)
Ja, boyusendarin hevur eitt signalljós sum kann programmerast (einans av okkara fólki) í tríggjar ymiskar støður.
• Sløkt. *1
• Aktivt, alt eftir ljósið í luftini. *2
• Altíð aktivt. *3
Um transmissiónin er sett til 15 minuttir og um signalljósið er aktivt til dagsljós *2, kann boyan senda uml. 10 dagar.
Nei, boyusendarin sendir stutt signal, á umleið 2 sekund.
Nei. Standard uppseting er einki signal, men eitt falskt tilvildarligt signalvirði er lagt inn fyri at minka um vandan fyri yvirlapping av transmissiónum frá fleiri boyum.
Nei. Vanliga tekur tað nakrar minuttir at finna knattstøðuna. GPS skipanin má fáa samansetta dátur.
Hann nýtir GNSS (USA), GLONASS (Rusland) og GALILEO (ES) skipanirnar.
Boyusendarin verður aktiveraður við at seta stongina í gjøgnum metalkreðan á boyuni. Snara stondini 30 gradir og læs stong og boyu við einum trygdarkróki. Boyan blinkar tvær ferðir í váttar aktiveringina.
Hann verður løddur við einum W890 løðar.
Nei, tað er nokk at seta boyusendaran til ein hóskandi húsa og W890 løðarin sjálvvirkandi setur løðingina í gongd.
Okkurt um 6 tímar. Í øllum viðurskiftum er løðarin, viðlíkahald, sundur skiljing og temperatur kontroll av battarípakkanum, stýrd av boyusendaranum og løðarnum.
Nei. Tí trygdarfunktiónir í løðingini, vera stýrdar av W890 løðaranum.
Løðingin byrjar av nýggjum, men hitin á battaríinum verður goymdur og tí verður løðingin framd á tryggan hátt.
W890 løðarin arbeiðir frá 10–30Volt (tí virkar hann líka val við einum 12V sum 24 V).
Um W880 battaríið er í góðum standi, missur tað umleið 2% um mánaðin.
400–500 løðingar.
Nei. Tað er eitt NiMH battarí. Tey sleppa undan transport avmarkingum.
Signalmóttøkan er tengd av fleiri faktorum, so sum tilstand í sjónum (aldur), tilstand í veðrinum ( klárt, regn ella toka) og hvussu móttøku antennan er sett upp ( stað, innanborða signalforstýrilsi og HF útgerð). Annars í vanligum umstøðum sendir radioboyar millum 50–80 km.
Fyri at móttaka signal frá boyusendaranum, hevur tú brúk fyri:
• Okkara W830 móttakara
• Eina HF antennu (útvega frá okkum við móttakaranum)
• Eina (far)teldu við Windows stýrisskipan (ikki við í keypinum)
• Eitt W830 DataManager forrit (útvegað frá okkum)
Nei, okkara W830 hevur beinleiðis funku, sum ein HF móttakari og ein dekodari fyri samskifti við boyusendaran.
Nei. Allar atgerðir vera framdar sjálvvirkandi við W830 móttakaranum.
HF antennan má vera knýtt at W830 móttakaranum, við einum BNC stikkara. Síðan mást samanknýta W830 móttakaran til tína (far)teldu við einum USB A-B stikkara.
Vit viðmala ikki at nýta aðrar antennur enn tí vit veita, tí góðskan á signalmóttøkuni og frástøðan frá signalinum kann vera ávirkað við góðskuni av HF antennuni.
Antennan má setast á hægsta møguliga stað á farinum, men samstundis má hon vera hildin so langt burt sum møguligt frá øðrum antennum sum eru sett í samband við radioútgerð. T.d. um ein HF ella CB radio er sett umborð, er tað sera tídningarmikið at antennurnar hava so langa frástøðu sum gjørligt. Eisini kápilføringin av coax kaðalinum má hava størst møguliga frástøðu, serliga teir sum senda signal.
W830 DataManager forritið, móttekur kunning við W830 móttakaranum og viðgjørt, síðani gloymd í einum databasa. Kunningin er her eftir víst í einum tabel formli og bólkað eftir boyum. T.d. fyri boyu nr. 1, er tað møguligt at velja via givnum lista, móttikin boð. Boðini vera víst soleiðis, at nýggjastu boðini eru ovast og víst í dagfesting og tíð av móttiknum boðum.
Nei. W830 DataManager forritið hevur ikki sítt egna kort, men tað er møguligt at samantvinna databasuna við onnur plottara skipanir.
Okkara skipan samarbeiðir beinleiðis við MaxSea TimeZero (og undanfarnar útgávur) og OrbScan. Í hesum sambandi kann nýtast sama (far)telda at uppseta okkara W830 DataManager forrit.
Ja. Tað er møguligt, at nýta allar plottarar, sum hava NMEA0183 portur, og knýta eina teldu til via serial port, ella USB kaðali. Í hesum sambandi skal W830 DataManager forritið vera uppsett til at generera eina serliga NMEA AIS setning fyri allar plottarar um borð. Í hesum føri, vera boyusendararnir vístir sum ATON mið.
Nei. tí NMEA AIS signalið er eitt virtuelt signal og er ikki eitt sendisignal, men bert sent via kaðali millum (far)telduna og plottaran umborð.
Tað er møguligt at hava eitt ár í goymsluni, og har síggja rørslur, men tað er eisini møguleiki fyri at seta eina grensu soleiðis at, tá mest loyvda grensa er nádd, slettar databasin sjálvvirkandi elstu dátur.
Ja, tað er møguligt at printa dátur í ymiskum formati so sum PDF, Excel, RPT ella senda beinleiðis til ein printara.
Øll mótikin boð (fullfíggjað við knattstøðum, hita og battarí status), allir statistikkir fyri hvørja boyu og allar móttiknar feilir.
Ja, boyusendarin er CE góðkendur samsvarandi RED direktiv.


text:
Vónandi fái eg ikki Eurosport upp á nakkan fyri at vísa hetta lítla brotið her, har Jutta svimur 200 frí og setur føroyskt met. Haldi tað er áhugavert at síggja hvussu væl Eurosport tekur fram sjálvt hesar í alheims høpi smáu svimjarar, og hoyra hvussu kompetentur og áhugaður journalisturin hjá teimum er.
Hann gitir til dømis at hetta er ein roynd eftir føroyska metinum, og leggur til merkis at hon sparkar meira enn Mona Simonsen gjørdi í riðlinum beint áðrenn. Minnist til navnið ‘Simonsen’ eisini. Og tosar um ‘same swimming suit style’, hvat hann so meinar við tað. Aftaná riðilin nevnir hann hvussu stór betringin er í mun til tilmeldingartíðina.
Í riðlinum hjá Monu legði hann til merkis hvussu lítið hon sparkaði, sjálvt seinastu longdina, og gitti at hon mátti vera langteinasvimjari. Púra rætt, vita vit føroyingar, men man má altso taka hattin av fyri einum journalisti sum dugir og orkar hetta, at fylgja við í øllum riðlum, hóast at talan er um yvir 2000 svimjarar tilsamans.
Her er brotið (ca. 8 MB tilsamans). Eg vildi gjarna víst tað í betri góðsku – og veit eisini hvussu man ger – men tori ikki so væl, vegna copyright og alt hatta har. Hetta við copyright er fremsta orsøkin til at tað er so soltið við videoum her á síðuni.
Get the Flash Player to see this player.


text:
Heimshav
Eitt heimshav er eitt størri saltvatnsøki. Meira enn 70 % (umleið 360 mill. km²) av arealinum á jørðini er dekkað av samanhangandi mongdum av saltum vatni, sum verður nevnt heimshavið. Miðaldýpdin á heimshavinum er 3.800 metrar. Heimshavið kann býtast sundur í 1 til 5 heimshøv. Atlantshavið, Kyrrahavið og Indiska Havið verða nevnd heimshøv. Harumframt verður Íshavið onkuntíð roknað sum eitt heimshav, og onkuntíð verða bæði høvini, sum eru við teir báðir pólarnar roknaði sum heimshøv. Havið við Arktis verður nevnt Norður Íshavið, meðan havið við Antarktis verður nevnt Suður Íshavið.


text:
Gary og Robin saman
Gary Blair er kendur harmonikuleikari. Hann hevur luttikið á mongum kappingum í harmonikuspæli og vunnið fleiri av teimum. Eitt nú hevur hann verið bretskur harmonikumeistari. Gary Blair nýtir nú alla sína tíð til konsertvirksemi og undirvísing í harmonikuspæli.
Robin Hyland
Robin Hyland byrjaði at spæla upp á harmoniku sum 9 ára gamal piltur. Hann spældi regluliga til ymisk høvi í Glasgow í Skotlandi til hann var 19 ár. So kom ein langur steðgur í spæl hansara. Eftir tónlistarliga kyrrstandin byrjaði Robin Hyland aftur at spæla, hesa ferð undir kønari leiðbeining frá Gary Blair. Gary Blair er altjóða kendur yrkisharmonikuspælari, kennari og ljómliðsleiðari.
Lennart Larsson
Vælumtøkti syngjandi harmonikuleikarin, Lennart Larsson, fer at framføra himmalskan harmonikutónleik á Harmonikufestivalinum í Fuglafirði.
í døgunum: 23. – 25. august 2019
Kristian H. Rusbjerg
Fingrafljóti og handhvappi harmonikuleikarin, Kristian H. Rusbjerg, fer at framføra eina veiftru av víðagitnum hendingagóðum harmonikutónleiki á Harmonikufestivalinum í Fuglafirði,
í døgunum: 23. – 24. august 2019
Sharon's Men
Fólkadansur við Sharon’ s Men fríggjakvøldið 23. aug. kl 22.00 í Mentanarhúsinum.
Sharon´s men, við Kristian Black á odda á klaverinum, spæla hugnaligan írskan, skotskan og føroyskan fólkatónleik.
Norrøna Dansiband
Norrøna Dansiband er bólkur av tónlistarliga búnum kallum, sum hava sín serliga stíl, ið er væl umtøktur millum dansifegin fólk. Teirra serliga spæl og sangur slær hart og beinrakið beint inn á reptil-heilan og fær harvið fólk sjálvkravd út á dansigólvið. Norrøna Dansiband spælir til stóra Harmonikufestival-dansin leygarkvøldið tann 25. august.
Sharon Weiss
Leygardag 24/8-2019 Verkstovur/skeið Kl. 16 – 16:45 Fólkadansur fyri børn (aldursmark: frá 3. fl.) Vit læra fólkadansir úr m.ø. USA, Onglandi, Ísrael, Danmark og Svøríki. Foreldur, ið vilja dansa við, eru eisini vælkomin. Ver í klæðum, tú kanst røra teg í. Vit dansa í dansiskóm, innandurafimleikaskóm ella berføtt. Dansifrálæra: Sharon Weiss; tónleikur: Týskvølds akkordeonbólkur. K. 17 – 17:45 Intro til Fólkadans (fyri vaksin). Vit læra ein brellbita av fólkadansum úr m.ø. USA, Onglandi, Hetlandi og Danmark. Tað er ikki neyðugt at møta sum par; einstaklingar vælkominir. Dansifrálæra: Sharon Weiss; tónleikur: Sharon’s Men.
Torild Aasen
Í vikuni undan harmonikufestivalinum verður skipað fyri harmonikuskeiði og grundskeiði í harmonikubassspæli.
Lærari er Torild Aasen.
Stað: Sjóstovan Unika
Gjógvarávegur 3
Tilmelding á tlf: 50 52 52 ella [email protected]
Verkstova
Workshop við Vladimir og Svetlanu, har tey fara at vísa ymiskt grundleggjandi viðvíkjandi venjing og siga frá onkrum søguligum. Eisini verður høvi at spyrja. Kostnaður 100 kr.
Dragin
Harmonikutúrur verður við Draganum 24. august kl. 16.00, uml. 2 tímar. Góður tónleikur skemt og heit suppa. Komið og syngið við. Farið verður frá bryggjuni við Mentanarhúsið stundisliga. Kostnaður 200 kr. Avmarkað pláss. Keyp atgongumerki- Trýst her.
Hey! Vælkomin á heimasíðu okkara. Harmonikufestivalur í Fuglafirði varð stovnaður og settur í verk árið 2014 av Sólgerð Andreassen. Tað er at fegnast um, at festivalurin hevur verið væl vitjaður ár um ár og nevndin vil hervið bjóða tykkum vælkomin til Harmonikufestivalin tann 27.-29. august 2021.
Samband
Forfólk Fuglafjarðar Harmonikufelags tekur sær av øllum uttanhýsis samskifti og vil fegin veita upplýsingar og svara framsettum spurningum og umbønum. Til ber at fáa leiðbeining og tænastuveiting við at ringja til fylgjandi tlf-nummar: +298 50 52 52 ella skriva til [email protected]
Send boð á Facebook
Hevur tú hug at spæla á Harmonikufestivalinum í Fuglafirði 2022? Freistin at melda seg er 30.06.2022
Vladimir Ushakova og Svetlana Stavitskaya
Alf Hågedal
Lennart Larsson
Kristian Rusbjerg
Hanna & Terji
Sharon's Men
Oasubrøður
Norrøna Dansiband
Havnar Harmonikufelag
Fuglafjarðar Harmonikufelag
Anna og Angelika
Harmonikuvinir
Sharon Weiss
+ 298 50 52 52
© 2021 All rights Reserved. harmonikufestivalur.fo


text:
ÍSF fer aftur í ár at skipa fyri skeiðum fyri kassameistarum og nevndarlimum í ítróttarfeløgunum kring landið
Skipað verður fyri 6 skeiðum í vár.
Undirvísarar: Finn Jensen og Andras Nolsøe.
Skeiðini verða kl. 18:00-21.00 hesar dagar:
(tó verða skeiðini á Tvøroyri og á Sandoynni kl 19-22)
Tvøroyri – 5. februar
Sandoy – 19. februar (avlýst vegna vantandi undirtøku)
Vágar – 4. mars – í 07 Vestur húsinum í Sørvági kl. 18.
Tórshavn – 18. mars
Runavík – 1. apríl
Klaksvík – 15. apríl
Evni:
- Bókhald og mannagongdir
- Skattlig viðurskifti
- Stuðulsskipanir og MVG
- Nevndararbeiði, viðtøkur o.a.
Málbólkur:
Nevndarlimir í ítróttarfeløgum.
Hvat fært tú burturúr:
- Uppgávur og ábyrgdin hjá einum kassameistara
- Vitan um bókhald, skatt, stuðulsskipanir og MVG
- Tín leiklut sum nevndarlimur í einum ítróttarfelag.
Tilmelding:
Tilmelding ferð fram við at fylla út her 3 dagar áðrenn skeiðið.
Kostnaður:
200 kr. fyri hvønn. Rokning verður send til felagið.
Skeiðini verða hildin treytað av nóg stórari luttøku.


text:
Skrá vaksin,
í fimleikarhøllini (Jóannes Hansen verður orðstýrari)
Kl. 14.00
Borgarstjórin bjóðar vælkomin
Kl. 14.20
Helgi Jacobsen, rithøvundur, greiðir frá, hvussu Nes kommuna gjørdist sjálvstøðug kommuna
Kl. 14.40
Kirkjukórið í Fríðrikskirkjuni syngur 3 sangir:
Tíðin rennur sum (Fr. P. / H.J.H.); Eg oyggjar veit (Fr. P. / H.J.H.); Lítlan (T.N. Djurh. / Dan Højgaard)
Kl. 14.50
Alfred Olsen, fyrrverandi bygdaráðsskrivari, hugleiðir um Nes kommunu í 50 ár
Kl. 15.10
Helgi Jacobsen, rithøvundur, greiðir frá Bygdasøguni Nes, Toftir, Saltnes, sum kemur út um mánaðarskiftið apríl/mai 2017
Kl. 15.30
Næmingar úr 3., 4. og 5. flokki syngja og spæla
Gentukór úr framhaldsdeild syngur
Kl. 15.40
Bjóðað verður til fiskasuppu, kaffi og kaku.
Skrá børn,
í miðstovuni/bókasavninum, á 2. hædd
Kl. 14.20
Fívlar (v/Bárði & Bergi), og Bárður Hansen, undirhalda við sangi, skemti og gykli
Kl. 15.20
Verður bjóðað til pylsubreyð og sunkist.
Næmingaframførslur
Kl. 16.30
– Sjónleikur verður í miðhøllini, 8. flokkur
– Filmir og myndir verða víst í 10. floks stovuni. Eisini verður spurnarkapping. 9. og 10. flokkur.
– Upplestur og siðsøguligt tilfar í bókasavninum, 6. og 7. Flokkur.
1. og 2. flokkur hava gjørt vimplar, sum prýða tjøldini í miðhøllini.
Annað
Møguleiki verður at tekna/melda seg til at keypa bind 1 og 2 av bygdasøguni. 1. apríl er kostnaðurin 250,- kr. pr. bind.
(Vanl. prísur: 350,-).
Parkering
Víst verður til økið við Nebo, BankNordik og havnalagið.


text:
62-4 Uppskot til samtyktar at góškenna roknskapin hjį Apoteksverki Fųroya 1999
A.
Upprunauppskot
B. 1. višgerš
C. Oršaskifti viš 1. višgerš
D. 2. višgerš
E. Oršaskifti viš 2. višgerš
Įr 2001, 20. februar, lųgdu lųgtingsgrannskošararnir fram soljóšandi
Uppskot
til
samtyktar
Vķsandi til frįgreišing nišanfyri samtykkir Lųgtingiš at góškenna roknskapirnar hjį Apoteksverki Fųroya fyri fķggjarįriš 1999.
Frįgreišing frį lųgtingsgrannskošarunum:
Apoteksverk Fųroya er stovnur undir Fųroya landsstżri og virkar eftir Ll. nr. 104 frį 5. september 1988 um apoteksverkiš og heilivįg, viš seinni broytingum, og eftir kunngeršum įsettar viš heimild ķ lógini.
Apoteksverkiš er stovnur undir Fųroya Landsstżri sambęrt § 1 ķ lųgtingslóg nr. 104 frį 5. september 1988 um apoteksverkiš og heilivįg, viš seinni broytingum.
Bert apoteksverkiš hevur loyvi til at framleiša, flyta inn, flżggja śt, hava į goymslu, handla viš og pakka heilivįg, sambęrt § 29 ķ lógini, um so er, at einki annaš er įsett ķ lógini ella av reglum įsettum viš heimild ķ lógini um apoteksverkiš og heilivįg.
Landsapotekarin hevur smb. § 50 eftirlit viš, at lógin og įsetingarnar viš heimild ķ lógini verša hildnar.
Sambęrt § 6 ķ lógini um apoteksverkiš og heilivįg setir landsstżriš ein apotekara į hvųrjum apoteki. Sambęrt § 8 skipar apotekarin fyri rakstrinum av apotekinum og hevur įbyrgdina av, at virkiš veršur śtint forsvarliga og samsvarandi galdandi įsetanum og givnum fyriskipanum.
Landsstżriš įsetir sambęrt § 9 reglur um heimildir og heiti til starvsfólk, sambęrt § 13 reglur um virksemiš hjį teim ymsu apotekseindunum, og sambęrt § 18 reglur fyri śtroknan av sųluprķsi.
Sambęrt § 22 eru Apoteksgrunnurin, landsapotekarin og apotekini ein bśskaparlig eind, hóast tey hava hvųr sķn roknskap. Fķggjarętlanaruppskot og takstuppskot fyri apoteksverkiš verša višgjųrd av landsapotekaranum og apotekarunum ķ felag, og verša send landsstżrinum saman viš mųguligum višmerkingum. Fķggjarętlanaruppskotiš veršur sent landsstżrinum į hvųrjum įri ķ seinasta lagi tį landsstżriš hevur įsett taš.
Apoteksgrunnurin eigur sambęrt § 23 vųrugoymslurnar, innbśgviš og fųstu ognirnar hjį apoteksverkinum. Grunnurin er undir landsstżrinum og hevur til endamįls at fķggja apoteksverkiš, og avlopiš frį rakstrinum av apotekunum fellur til apoteksgrunnin.
Sambęrt § 24 er landsstżrinum heimilaš, vegna apoteksgrunnin, at taka tey lįn, sum vųrukeyp fastognarkeyp, bygging og umbygging til hvųrja tķš krevja.
- - - - -
Til tess at kunna lųgtingiš um fķggjarligu gongdina, er gjųrdur ein samandrįttur av įrsroknskapunum hjį Apoteksverki Fųroya fyri 1999, og til samanberingar eru roknskapartųlini fyri 1995-1998 tikin viš.
Ķ tķšarskeišinum 1995 til 1999 eru gjųrdar ķlųgur ķ bilar, innbśgv (serliga EDV) og bygningar. Hesar ķlųgur eru bżttar soleišis:
1)Ķ 1997 keypti Apoteksverkiš ein bygning fyri 9 mió.kr., sum Apoteksgrunnurin fķggjaši.
Samb. § 23 ķ lųgtingslóg um apoteksverk og heilivįg er apoteksgrunnurin undir landsstżrinum og hevur til endamįls at fķggja apoteksverkiš. Apoteksgrunnurin eigur ognirnar hjį apoteksverkinum, og avlopiš hjį apoteksverkinum fellur til grunnin.
Roknskapurin veršur fųrdur av Fųroya Gjaldstovu, og gongur fram av landsroknskapinum sum ein internur grunnur. Til tess at kunna lųgtingiš um fķggjarligu gongdina ķ grunninum, er gjųrdur ein samandrįttur av roknskapunum frį 1995-1999:
Lųgtingsgrannskošararnir hava gjųgnumgingiš įrsroknskapin og grannskošanarprotokollina til tess at vissa seg um, at rętt er fariš fram bókhaldsliga og roknskaparliga hjį stovninum.
Ķ uppskotum til samtyktar um at góškenna roknskapirnar hjį Apoteksverki Fųroya hava lųgtingsgrannskošararnir seinnu įrini vķst į, at Apoteksverkiš eigur at verša tikiš viš aftur į fķggjarlógina, so lųgtingiš fęr innlit ķ, og fęr hųvi til at taka stųšu til og jįtta, ętlaša fķggjarliga virksemiš ķ einum fķggjarįri hjį Apoteksverkinum og Apoteksgrunninum. Eisini er męlt til at leggja uppskot fyri tingiš višvķkjandi Apoteksgrunninum, so taš veršur lųgtingiš, sum tekur stųšu til verandi ivaspurningar og įsetir nęrri reglur um, hvussu grunnurin skal verša skipašur, ella ķ ųšrum lagi, um hann skal verša tikin av.
Vķsandi til fķggjarlųgtingslógina fyri 2000 er Apoteksverkiš nś aftur viš į fķggjarlógini. Ķ višmerkingunum til fķggjarlógaruppskotiš, sum varš lagt fyri tingiš 30. september 1999, veršur vķst į, at landsstżrismašurin ķ Almanna- og heilsumįlum ķ lųtuni višger spurningin um fķggjar- og ręttarstųšu apoteksverksins sum almennur stovnur, viš serligum atliti at Apoteksgrunninum. Mišaš veršur ķmóti so skjótt sum gjųrligt at fįa formligu višurskiftini ķ fasta legu.
Landsstżrismašurin hevur eisini sett sęr fyri at kanna fyrimunir og vansar viš at umskipa Apoteksverk Fųroya til eitt alment partafelag ella heilt at privatisera taš.
Landsstżrismašurin hevur ķ februar 2001 kunnaš lųgtingsgrannskošararnar um, at ķ lųtuni veršur taš ikki hildiš at geva nakran avgerandi fyrimun at umskipa Apoteksverkiš til alment partafelag ella at privatisera taš.
Višvķkjandi heimildini at nżta uppsamlaša peningin ķ Apoteksgrunnin vķsir landsstżrismašurin į, at ętlaša nżtslan nś veršur sett į fķggjarlógina. Į fķggjarlógini fyri 2001 hevur landsstżrismašurin fingiš heimild at nżta 6,7 mió.kr. śr Apoteksgrunninum til at fara undir at byggja nżggja apoteksdeild ķ Runavķk.
Trętan viš Fķggjarmįlastżriš um ręttin hjį Apoteksgrunninum til renturnar av peningaognini er sambęrt landsstżrismanninum eftir at loysa. Bķšaš veršur framvegis eftir endaligari stųšutakan hjį landsstżrismanninum ķ fķggjarmįlum, sum er avgerandi fyri, um fariš veršur ķ tingiš at loysa trętuna.
1. višgerš 6. mars 2001. Tingmįlini 62-4, 62-5, 62-6 og 62-7 višgjųrd undir einum og vóršu ųll beind beinleišis til 2. višgerš.
2. višgerš 8. mars 2001. Uppskot til samtyktar samtykt 20-2-0. Mįliš avgreitt.


text:
Leygardagin, 7. apríl, skipar Roysnið fyri at renna Agnið runt – 3 ferðir.
Frá Roysninum verður sagt, at møguleiki er at renna Agnið runt 1 ferð, 2 ferðir ella 3 ferðir. Hetta er fyrstu ferð, at Roysni skipar fyri tílíkum tiltaki.
Byrjað verður við Tofta skúla, fyrstu ferð kl. 11,00, næstu ferð kl. 12.00 og 3 ferð kl. 13.00.
Allir luttakarar fáa høvi til at fara undir brúsu ella svimja í svimjihøllini í Tofta skúla eftir renningina. Í sambandi við tiltakið, bjóðar Nes kommuna øllum at svimja ókeypis leygardagin 7. apríl.


text:
Rehabiliteringsdepilin Urd letur upp
Nýggi umlættingar- og rehabiliteringsdepilin Urd skal nøkta vaksandi tørvin á umlætting og plássum til fólk, sum hava tørv á rehabilitering ella endurvenjing í styttri tíðarskeið. Á hesari síðuni kanst tú lesa um nýggja depilin, sum letur upp fyrst í mai, og sum skal hjálpa borgarum at vera heima sum longst.
Tørvurin á umlætting og rehabilitering er vaksin seinastu árini, og tað hevur tískil verið ein avbjóðing at veita umlætting til øll tey, sum hava tørv á tí. Í 2019 samtykti Tórshavnar býráð tískil at fara undir at byggja ein rehabiliteringsdepil í Hoyvík, sum skuldi víðka um møguleikarnar fyri at fáa umlætting og rehabilitering.
Tá ið Urd verður tikin í nýtslu fyrst í mai 2021, hækkar kapasiteturin úr 18 plássum upp í 27 pláss, sum øll verða savnað á nýggja deplinum í Rólantsgøtu 20 í Hoyvík.
At byrja við var umlætting eitt tilboð, sum bara Umlættingarheimið bjóðaði. Í verandi løtu, inntil Urd verður tikin í nýtslu, koma borgarar eisini til umlættingar á eldrabústovnum og til samdøgursrehabilitering á Boðanesheiminum. Av tí at tørvurin á umlætting hevur verið stútt vaksandi seinastu árini, hevur Heilsu- og umsorganartænastan millum annað keypt umlættingarpláss frá øðrum kommunum. Nú Urd opnar, verður øll umlætting og samdøgursrehabilitering savnað í einum nýmótans depli, sum millum annað hevur góðar venjingarumstøður, og sum skal hjálpa borgarum í kommununi at vera heima sum longst.
Afturat rehabiliteringsdeplinum Urd, lat Demensdepilin á Tjarnargarði upp 16. apríl 2021. Demensdepilin tekur sær av demenssjúkum borgarum burturav og veitir millum annað umlætting til borgarar við demens. Á Demensdeplinum eru 10 pláss.


text:
Borðoy
Borðoy liggur mitt í Norðoyggjum. Hon er nógv innskorin og hevur tí nógvar endar, barð, og oyggin hevur fingið navn eftir hesum barðum. Nógv tað størsta plássið er býurin Klaksvík, sum við sínum 4 600 fólkum hevur 80 % av fólkatalinum í Norðuroyggjum. Hon er eisini størsta fiskivinnuhavnin í landinum.
Borðoy er tann størsta av teimum seks Norðoyggjunum og hevur 8 bygdir. Frá suðuri: Norðoyri, Klaksvík, Ánirnar, Árnafjørður, Norðtoftir, Depil, Norðdepil og norðast er tann nú manntóma bygdin Múli. Borðoy er kend fyri sína fjølbroyttu náttúru við stórbærum fjøllum, djúpum dølum og vøkrum firðum.
Í 1837 bygdi Kongaliga einahandilin úthandil í Klaksvík. Tá ið einahandilin helt uppat, vórðu handilshúsini seld. Í dag eru tey karmur um fornminnissavnið í býnum. Í 1963 fekk Klaksvíkin nýggja stásiliga kirkju, sum hóskar sera væl til príðiligu fjøllini uttanum býin.
BygdirEdit
Ánirnar, Árnafjørður, Depil, Klaksvík, Múli, Norðdepil, Norðoyri, Norðtoftir, Skálatoftir, Strond


text:
99 Uppskot til samtyktar um grannskošan av almennum
roknskapum
Hśsalįnsgrunnurin fyri fķggjarįriš 2006
A. Upprunauppskot
B. 1. višgerš (Oršaskiftiš)
Įr 2007, 27. november, legši Hergeir Nielsen, lųgtingsmašur, vegna lųgtingsgrannskošararnar fram soljóšandi
Uppskot
til
samtyktar
1. višgerš. 1. desember 2007. Mįliš beint beinleišis til 2. višgerš.
Mįliš fall burtur sbr. stżrisskipanarlógini § 15, stk. 3, tķ at lųgtingsval varš śtskrivaš tann 6. desember 2007 til at verša tann 19. januar 2008, og mįliš ikki var lišugt višgjųrt į tingi fyri vališ.


text:
Ert tú avvarðandi?
Tøl vísa, at á leið 1 av 10 børnum hava verið fyri kynsligum ágangi. Tí er tað ikki óvanligt, at ein tú kennir, hevur verið fyri incest ella øðrum kynsligum ágangi og tað er ikki so einfalt at síggja og vita, at ein tú kennir og kanska ert góð/ur við, hevur tað trupult.
Vit sum arbeiða hjá KRIS, hava áralangar royndir við at møta vaksnum, ið hava verið fyri kynsligum ágangi og avvarðandi teirra. Vit vita eisini, at avvarðandi hava ymiskan tørv, tá tey seta seg í samband við okkum.
Nøkur venda sær til okkara, tí tey eru stúrin um, at okkurt kann vera hent og onnur venda sær til okkara, tá málið er avdúka.
Sum avvarðandi ert tú vølkomin at seta teg í samband við okkum. Vit kunnu geva tær ráð og vegleiðing og tilboðið er ókeypis.
Tú kanst eisini venda tær til :
- Lækna
- Løgregluna
- Barnaverndartænastuna
- Barnahúsið


text:
Europeiska fótbóltssamgongan, Uefa, hevur slept ætlanunum um at revsa tey trý feløgini, Real Madrid, FC Barcelona og Juventus, sum framvegis eru partur at ætlanini um at seta á stovn eina evropeiska Super League.
Tað boðar Uefa frá á heimasíðu síni.
Samgongan hevur annars hildið fast um, at tey trý feløgini áttu at verið revsað fyri ikki at sleppa Super League ætlanunum, sum fyrr í ár sendu ein skelk gjøgnum evropeiska fótbóltsheimin.
Kappingin skuldi eftir ætlan verða tann nýttja stóra kappingin í Evropa. Men mótstøðan frá restini av fótbóltsheiminum var so ógvuslig, at níggju av teimum 12 feløgunum tóku seg aftur stutt eftir. Tó ikki sponsku stórfeløgini Real Madrid og FC Barcelona og italska Juventus.
Uefa upplýsir eisini, at samgongan hevur slept kravinum um bót frá teimum nýggju feløgunum, sum tóku seg úr ætlanunum.
Í farnu viku kom ein dómstólur í spanska høvuðsstaðnum, Madrid, til ta niðurstøðu, at Uefa ikki hevur heimild at revsa feløgini.


text:
Siga kortanei til asfaltverk á Sundi
2021-06-15 20:37
- Vit mótmæla staðiliga ætlanini at byggja eitt asfaltverk afturat á Sundi, men mæla afturímóti til at gera eina heildarætlan fyri Sund uttan asfaltverk, siga staðbundnu limirnir í kaldbaksnevndini.
- Talan er um eitt verk við dálkandi evnum og lukti, sum bara verður um 300 metrar frá bygdum øki - bóndagarðinum á Sundi - og um 900 metrar frá næstu húsunum á Fløtum í Kaldbak.
- Og tað kunnu vit ikki góðtaka, sláa Jóhann Mortensen, Ingi á Smið og Teitur í Sjúrðargarði fast í hoyringsskrivi um eitt asfaltverk.
Asfaltverk eru í umhvørvisflokki 6, sum er tann næstovasti umhvørvisbólkurin. Eftir ásetingum fyri smærri asfaltverk skal frástøðan til bygt øki vera í minsta lagi 300 metrar. Fyri størri asfaltverk skal frástøðan vera 500 metrar, men ein størri frástøða eigur at verða umhugsað, stendur í danskari handbók fyri umhvørvi- og býarplanlegging.
Teitur í Sjúrðargarði, Ingi á Smið og Jóhann Mortensen siga, at ætlanin er ikki í samsvar við fráboðanina hjá undanfarna meiriluta - fólkaflokkinum, tjóðveldi og framsókn - um, at nýggja vinnuøkið skuldi vera eitt grønt vinnuøki.
Staðbundnu limirnir í kaldbaksnevndini mæla til, at ein heildarætlan verður gjørd, sum núverandi meiriluti - javnaðarflokkurin og sambandsflokkurin - skeyt ypp í juni í 2017, men sum meirilutin tá ikki lat koma til atkvøðugreiðslu.
Asfalt fram um aling
Tólv fyritøkur hava søkt um at leiga alt, ella ein part, av økinum eystan fyri Sundsá. Havnameistarin mælti havnanevndini til at leiga økið til tvey asfaltverk og eina sand- og skervgoymslu.
Millum umsøkjararnar eru umsóknir um vistfrøðiliga síla- og laksaaling, smoltstøð, verkstøð og goymslur.
Havnanevndin samtykti á fundi í apríl at leiga ein part av økinum til eitt asfaltverk, sum eitt felag, ætlanin er at stovna, skal byggja. Somuleiðis varð avgjørt at leggja málið fyri kaldbaksnevndina.
Teir staðbundnu limirnir í kaldbaksnevndini mótmæla staðiliga ætlanini í hoyringsskrivi, og á fundi í mai avgjørdi kaldbaksnevndin at leggja ætlanina fyri ein borgarafund.
Borgarafundurin var mánakvøldið. Útvið 60 fólk vóru á fundi. Nógv tóku orðið, men eingin tók undir við ætlanini. Tvørturímóti.
Eingir fyrimunir - bara ampar
Jóhann Mortensen, Ingi á Smið og Teitur í Sjúrðargarði vísa á, at tað verður í tilfarinum um asfaltverkið nevnt, at fleiri fyrimunir eru at leggja asfaltverk á Sundi, m.a. tí at tað liggur nærhendis bryggjuøki.
-Men vit fara at sláa fast við sjeytumma seymi, at hesir fyrimundir standa ikki mát við ampan og teir heilsuvandarnar, sum fólkið við Kaldbaksfjørð fær av at leggja asfaltverk á nýggja vinnuøkinum á Sundi afturat tí, sum er á tí gamla vinnuøkinum.
Á Kaldbaksfirði royna bátar eftir hummara. Kavarar taka kræklig, øðu og igulker til matstovur. Taraaling er á fjørðinum og stundum verður trolað eftir brislingi.
- Hvørja ávirkan hevur eitt asfaltverk, sum er í næstaovasta bólki fyri vandamiklar vinnur, á lívið í fjørðinum, spyrja teir tríggir.
Teir gera eisini vart við, at frammanundan eru við og nærhendis Kaldbaksfjørð olju-orkuverk, oljugoymsla, oljuflutningur, skerv og sandgoymsla, asfaltverk, biogassverk, betongvirki og brennistøð, sum øll eru í ovaru umhvørvisbólkunum.
- Hvussu nógv kann hetta umhvørvið - hetta lutfalsliga lítla økið - og hesin fjørðurin tola?
Gerið nú eina heildarætlan
Tá byggisamtyktin fyri Sund varð viðgørd í 2017, nýttu íbúgvarnir við Kaldbaksfjørð høvi at lata inn hoyringsskriv. Heili 98 prosent av fólkinum í gomlu Kaldbaks kommunu tóku undir hoyringsskrivinum, sum hvassliga mótmælti ætlanini at leggja tunnilsgrótið eystanfyri Sundsá.
Meirilutin, sum tá stjórnaði Tórshavnar kommunu - tjóðveldi, fólkaflokkurin og framsókn - tók ikki undir við fólkinum við Kaldbaksfjørð. Minnilutin - javnaðarflokkurin og sambandsflokkurin - tók afturímóti undir við kaldbaksfólki, og skeyt upp at gera eina heildarætlan fyri Sund. Men meirilutin lat ikki uppskotið hjá minnilutanum koma til atkvøðugreiðslu á býráðsfundi fyrts í juni í 2017.
Politiska støðan er nú broytt og minnilutin tá - javnaðarflokkurin og sambandsflokkurin - situr við valdinum.
- Vit mæla til, at nú verður ein heildarætlanin, uttan asfaltverk, gjørd, og at hon verður evnað í samstarvi við Áhugafelagið við Kaldbaksfjørð, siga Jóhann Mortensen, Ingi á Smið og Teitur í Sjúrðargarði m.a. í hoyringsskrivinum.


text:
Varðar á kirkjugøtuni
Úr kirkju- og missiónssøguni 1
Hendan bókin er at skilja sum eygleiðing eftir tí farvegi, sum Heilagi Andin hevur leitt lýðin vitni upp gjøgnum tíðirnar fram til okkara dagar.
Víst verður á nakrar andligar rørslur, sum eins og aldur hava heygað á, og sum viðhvørt eisini hava brotið og gjørt um seg í kirkjuliga havinum.
Eisini verður víst á nakrar andligar varðar hjá kristnum fólki at halda seg eftir á lívsleiðini.
Við hesi bóknii hevur verið ætlanin, sum nevnet í innganginum, bara at fara eygleiðandi um í kirkjusøguni. Men samstundis hevur verið roynt at vísa á ymsar andligar varðar, sum hava havt stóran týdning hjá kristnum fólki at halda seg eftir á lívsleiðini, tá ið tølandi myrkur og ódnarveður hevur gjørt leiðina illgongda og villingarsama.
Framhaldandi er ætlanin nú at taka seg niðan ta tunggongdu Heimamissiónsgøtuna í kirkjusøguni. Á hesi gøtuni er ætlanin at steðga á við nakrar varðar og haðani líta í kring í andliga landslagnum, so hvørt sum strítt verður seg fram frá varða til varða.


text:
Um Leiklistaráðið
Leiklistaráðið verður tilnevnt av Mentamálaráðharranum sambært lóg og kunngerð fyri Tjóðpallin og Leiklistaráðið. Ráðið hevur yvirskipaðu leiðsluna av Tjóðpallinum og:
-
setir stjóran fyri Tjóðpallin
-
hevur minst fýra fundir um árið, har leikskrá, fíggjarstøða, fíggjarætlan og onnur mál av týdningi fyri Tjóðpall Føroya og leiklist sum heild verða umrødd
-
góðkennir fíggjarætlan fyri komandi fíggjarár og staðfestir virksemi stovnsins eftir tilmæli stjórans
-
skal tryggja samstarvið millum Tjóðpall Føroya, Meginfelag áhugaleikara Føroya, aðra leiklist og onnur lista- og mentanarøki, og ráðgeva landsstýrismanninum í leiklistaligum spurningum
-
ger tilmæli til landsstýrismannin um stuðul til yrkisleiklist.
Leiklistaráðið verður valt fyri trý ár í senn og telur sjey fólk. Landsstýriskvinnan tilnevnir tvey umboð, har annað er formaður. Hinir limirnir í Leiklistaráðnum verða tilnevndir av ávikavist Leikarafelag Føroya, Meginfelag Áhugaleikara Føroya, Listafólkasambandi Føroya, Tórshavnar Býráð, umframt at starvsfólkini á Tjóðpalli Føroya velja eitt umboð.
Leiklistaráðið
1. oktober 2020 til 30. september 2023
Ólavur Jøkladal, formaður, valdur av landsstýrismanninum
Birna Heinesen, næstforfólk, vald av landsstýrismanninum
Durita Dahl Andreassen, eftir tilmæli frá Leikarafelag Føroya
Búi Dam, eftir tilmæli frá Listafólkasambandi Føroya
Hilmar Joensen, eftir tilmæli frá Meginfelag Áhugaleikara Føroya
Barbara Hentze í Stórustovu, starvsfólkaumboð fyri Tjóðpall Føroya
Jóan Petur Hentze, eftir tilmæli frá Tórshavnar býráð
1. desember 2017 til 30. september 2020
Ingibjørg Berg, forkvinna, vald av landsstýriskvinnuni
Oddfríður M. Rasmussen, valdur av landsstýriskvinnuni
Noomi Reinert, eftir tilmæli frá Meginfelag Áhugaleikara Føroya
Birna Heinesen, eftir tilmæli frá Listafólkasambandi Føroya
Turpin Napoleon Djurhuus, eftir tilmæli frá Leikarafelag Føroya
Jóan Petur Hentze, eftir tilmæli frá Tórshavnar býráð
Fríða Midjord, starvsfólkaumboð fyri Tjóðpall Føroya
1. mai 2014 - 30. november 2017
Elsa Jóhanna Høgenni, forkvinna vald av Mentamálaráðnum
Dánjal Joensen, næstformaður valdur av Mentamálaráðnum
Ingibjørg Berg, innstillað av Tórshavnar Býráð
Marita Dalsgaard, innstillað av Listafólkasamband Føroya
Hilmar Joensen, innstillaður av Meginfelag áhugaleikara Føroya
Annfinnur Heinesen, innstillaður av Leikarafelag Føroya
Katrin Bonde, starvsfólkaumboð
1. mai 2011 - 30. apríl 2014
Mikkjal N. Helmsdal, formaður valdur av Mentamálaráðnum
Elsa Jóhanna Høgenni, vald av Mentamálaráðnum
Jóan Petur Hentze, innstallaður av Tórshavnar Býráð
Hilmar Joensen, innstillaður av Meginfelag áhugaleikara Føroya
Lydia Didriksen, innstillað av Listafólkasamband Føroya
Páll Danielsen, innstillaður av Leikarafelag Føroya
Katrin Bonde, starvsfólkaumboð
1. mars 2008 - 28. februar 2011(longt til 01.05.2011)
Annika Sølvará, forkvinna vald av Mentamálaráðið
Jóan Petur Hentze, næstformaður vald av Mentamálaráðið
Gulla Øregaard, innstillað av Tórshavnar Býráð
Jógvan E. Ósá, innstillaður av Meginfelag áhugaleikara Føroya
Oddfríður Marni Rasmussen, innstillaður av Listafólkasamband Føroya
Laura Joensen, innstillað av Leikarafelag Føroya
Ria Tórgarð, starvsfólkaumboð
1. august 2004 - 31. juli 2007 (longt til 01.03.2008)
Annika Sølvará, forkvinna vald av Mentamálaráðið
Martin Mouritsen, næstformaður valdur av Mentamálaráðið
Jákup Simonsen, innstillaður av Tórshavnar Býráð
Dánjal Joensen, innstillaður av Meginfelag áhugaleikara Føroya
Jón Thorsteinsson, til mars 2006, innstillaður av Listafólkasamband Føroya
Oddfríður Marni Rasmussen, frá januar 2007, innstillaður av Listafólkasamband Føroya
Laura Joensen, innstillað av Leikarafelag Føroya
Ria Tórgarð, starvsfólkaumboð frá november 2006


text:
“Heimurin sambært Brekkustovu” er eitt stað har eg loyvi mær at koma við mínum útleggingum av støðuni, bæði í alheims høpi, men eisini í lokala dunnuhylinum.
Sjálvandi kundi hetta verið sent sum lesarabrøv til bløðini. Vansin við tí mátanum er tó, at eg tá vildi roynt at verið meira óvildug. Eg uppfati ein blogg sum eitt meira óformelt samskifti. Henda uppfatan er serliga tí at lesarin má sjálvur uppsøkja bloggsíðuna, vónandi av áhuga, meðan fólk ofta hava keypt bløðini av øðrum ávum enn at lesa mínar viðmerkingar.
“Heimurin sambært Brekkustovu” viðger tí evni sum eg havi áhuga fyri, hetta er serliga innan náttúru og umhvørvi, veðurlagsbroytingar, vistfrøði og fyri ikki um at tala mold og gransking.
Verið vælkomin á bloggsíðuna hjá mær, har tit eisini hava møguleika at gera viðmerkingar.
Hevði ætlað at útsjóndin á míni bloggsíðu skuldi vera framúr frá fyrsta degi, men í fyrsta umfari verður tað sum best ber til.
Vinarliga
Erla Olsen


text:
Lýsingarorð
Lýsingarorð, eru orð ið lýsa ein persón ella ein lut. Sum t.d. "hundurin er svartur", "húsið er blátt og hvítt".
Lýsingarorð bendast í tølum, føllum og kynum.[1]
Hygg eisini at[rætta | rætta wikitekst]
Slóðir úteftir[rætta | rætta wikitekst]
- Lýsingarorð á síðu 21 í bókini Stutt Mállæra (Anna Maria Reinert Jensen og Harry Davidsen), snar.fo
- Lýsingarorð á síðu 228 í bókini Mállæra (Paulivar Andreasen og Árni Dahl), Føroya Skúlabókagrunnur
Keldur[rætta | rætta wikitekst]
- ↑ Stutt Mállæra, snar.fo


text:
Orðtøk Sálomons, kapittul 1
Inngangur
v1
Orðtøk Sálomons, Dávidssonar, Ísraels kongs,
v2
til at læra vísdóm og aga, at fata skilagóð orð,
v3
til at nema aga og vit, rættlæti, rættvísi og rættferð,
v4
til at veita teimum óroyndu ráð, teimum ungu kunnskap og skil –
v5
hin vísi skal lýða á og økja sín lærdóm, hin vitri skal læra seg lívsreglur góðar –
v6
til at skilja orðtøk og líknilsi, vísmanna orð og gátur teirra.
Ávaring móti at gera ilt
v7
Ótti fyri Guði er upphav at vísdómi, vitsku og aga vanvirða dárar.
v8
Lýð tú, sonur, mín, á áminning faðirs tíns og vraka ikki rættleiðing móður tínar;
v9
tí at tær eru yndisligur kransur á høvdi tínum, ein dýrabar keta um háls tín.
v10
Sonur mín, tá ið syndarar lokka teg, tá eftirlíka teimum ikki.
v11
Tá ið teir siga: «Kom tú við okkum! Lat okkum leggjast á loynum til manndráps, søkja at sakleysum manni uttan grund;
v12
vit skulu gloypa teir livandi eins og hel, við húð og hári eins og teir, ið eru farnir til moldar.
v13
Alskyns dýrar lutir skulu vit ognast, hús okkara fylla við ráni.
v14
Javnan lut skalt tú taka við okkum, ein posa skulu vit allir í felagi hava.»
v15
Sonur mín, tá gakk ikki teirra gøtur, halt fóti tínum burtur frá leiðum teirra.
v16
Tí at føtur teirra eru skjótir til tað illa, snarir til at úthella blóð.
v17
Tí at til einkis verður netið tant út, meðan allir veingjaðir fuglar tað síggja;
v18
teir søkja at sínum egna lívi, liggja á loynum eftir sær sjálvum.
v19
Soleiðis gongst øllum, ið eftir órættum vinningi tráa, hann drepur sín egna harra.
Vísdómurin kallar á fólkið
v20
Vísdómurin kallar hátt á gøtunum, letur rødd sína ljóða á torgunum;
v21
hann rópar á fjølgongdum vegamótum, við borgarliðini flytur hann talu sína:
v22
«Hvussu leingi ætla tit, fávitskutir, at elska fávitsku, og tit, spottarar, at hava yndi av spotti, og tit, dárar, at hata kunnskap?
v23
Vendið við til leiðbeining mína, sí, tá lati eg anda mín streyma yvir tykkum, tá kunngeri eg tykkum orð míni.
v24
Men av tí at tit førdust undan, tá ið eg kallaði, og eingin gav tí gætur, tó at eg rætti hondina út,
v25
heldur vanvirdu øll míni ráð og skoyttu ikki leiðbeining míni;
v26
tí man eg læa í ólukku tykkara, spotta, tá ið ræðslan tykkum rámar;
v27
tá ið ræðslan tykkum rámar sum torusláttur, og ólukka tykkara kemur sum ein hvirla, tá ið neyð og angist á tykkum koma.
v28
Tá munnu teir kalla á meg, men eg svari teimum ikki, teir munnu leita eftir mær, men finna meg ikki.
v29
Tí at teir hataðu kunnskap og ansaðu ikki ótta fyri Guði,
v30
skoyttu ikki ráðum mínum og vanvirdu alla leiðbeining mína;
v31
tá skulu teir njóta ávøkstin av atferð síni og av sínum egnu svikræðum mettast.
v32
Tí at fráhald teirra fávitskutu drepur teir, og trygd dáranna er teimum til undirgangs.
v33
Men tann, ið lýðir á meg, man búgva í trygdum, man liva í friði uttan at óttast fyri illum.»


text:
Jennifer Henke - bøkur merktar við "Ferðasøga"
1946-2014
Jennifer Elizabeth Jacobsen var gentunavnið, og hon var fødd í San Fransisco í Kalifornia.
Hon var dóttir fuglfirðingin Hans Jacobsen, sum familjan í Føroyum misti sambandið við í tjúgunum.
Hon var yngst av átta systkjum og vaks upp í Dale City, sum er ein forstaður bara ein kilometur úr San Francisco. Heimið lá á San Bruno heyggjunum, og haðani sást býurin og víkin aftanfyri. Í líðunum uppi yvir býnum var vítt um, og góðir møguleikar vóru hjá børnum at spæla.
Hon fór at lesa á Berkeley í Kalifornia, har hon hitti Curtis Henke, sum gjørdist maður hennara.
Tey búðu mesta partin av tíðini í økinum við San Francisco víkina. Sonur teirra, Jonathan, varð føddur í 1972, og dóttirin Natasha í 1975; bæði børnini búgva framvegis í økinum við San Francisco víkina. Tá ið Curtis gjørdist doktari í búskapi, starvaðist hann sum granskari í heilsubúskapi við University of California Medical Center í San Francisco, til hann andaðist í 1999.
Í 1979 fór Jennifer í eitt fyribils parttíðarstarv á University of California Medical Center, men endin var, at hon helt á at starvast har í 26 ár, til hon fór frá við eftirløn í 2005. Mesta partin av starvstíðini var hon forritari og menti eina teldustýrda sjúkujournalskipan, sum varð brúkt á sjúkrahúsum og heilsustovum á heilsumiðstøðini .
Jennifer hevur altíð verið forvitin eftir at sleppa at kenna heimlandið hjá pápa sínum og familjuna, hann var farin frá.
Ikki fyrr enn á sumri í 1997 vitjaði hon Føroyar á fyrsta sinni, og úr hesari og mongum fylgjandi ferðum spratt søgan um pápan, sum varð útgivin í 2008.
Útgávur:
2008 Saknaði sonurin
Umrøða.
Eilen Anthoniussen: Jennifer fann sína familju. Dimmalætting 22. november 2008
Snorri Brend: Gátan um saknaða sonin í Fuglafirði. Sosialurin 22. november 2008
Jústinus Leivsson Eidesgaard: Ein love-story úr Fuglafirði
Heimasíða:


text:
Judith Fathallah
Judith Fathallah er enskur rithøvundur, fødd og uppvaksin í Penylon í Cardiff, gekk í St. David´s Catholic College og lesur í løtuni enskt á Emmmanuel College í Cambridge, har hon serliga hevur áhuga fyri renesansuni og skaldskapi frá tjúgundu øld.
Henni hevur altíð dámað sera væl at skriva og í bókini Att temja apuna letur hon persónin Jessicu fara ígjøgnum upplivingar sínar av sjúkuni. Judith Fathallah stríddist við anorexia nervosa, tá hon var 13 ára gomul, hon var innløgd á sálarsjúkrahús fyri at fáa bast sjúkuni. Nú er hon 22 ára gomul og fullkomiliga komin fyri seg.
At temja apuna er fyrsta bók hennara.
Útgávur:
2008 At temja apuna
Ummæli:


text:
Stolni steinurin 1
Bókadeild Føroya Lærarafelags
- Síður: 132.0
- Útgávuár: 2008
- Upprunamál: danskt
- Innbinding: innbundin
- Rithøvundur: Josefine Ottesen
- Myndir: Emil Landgren
- Týðari: Karl N. Hansen
Tað boðar ikki frá frá góðum, tá ið heilagi friðarsteinurin verður stolin frá tí lítla staðnum við Grønavatn.
Ófriður og myrkar tíðir nærkast. Tað er bara eitt, sum kann fáa frið aftur í lag millum tøppar, kubbar, stjørnusavnarar og træleyparar: Friðarsteinurin má finnast og berast aftur á rætta stað.
Lítli kubbin Píl verður send út á eina drúgva og vandamikla ferð saman við gákandi og braneggjaða rókinum Olla.
Fylg Píl og Olla í royndunum at finna Friðarsteinin og bjarga vinum sínum úr avgrundardýpinum!
Stolni steinurin er fyrsta bók í røðini Grønavatn.


text:
At vaska bundin pløgg
Míni bundnu pløgg eru ikki liðug fyrr enn tey eru vaskaði. Hetta tí at eyguni leggja seg penari og fyri at fáa eventuellan restlit úr tógvinum. Niðanfyri eru vegleiðingar og mínar royndir við at vaska við hond og maskin.
Vaska við maskin:
Ræðusøgurnar um at vaska bundin pløgg í maskin eru nógvar. Eg havi tó bert góðar royndir við at brúka ull program 30 gradir.
Vaska við hond:
Sí sjónband niðanfyri
Góð ráð
Bundin pløgg slítast av at blíva vaskaði ov ofta, so vaska tey so lítið sum gjørligt, og hang tey heldur út í fríska luft.
Hevur tú fleiri góð ráð, ella eru spurningar, sum mangla eitt sjónband? Set teg í samband við meg á sandra@binda.fo.
Góðan bindihug
Sandra


text:
Mumiur
Bókadeild Føroya Lærarafelags
- Síður: 32.0
- Útgávuár: 2012
- Upprunamál: enskt
- Innbinding: heft
- Rithøvundur: John Malam
- Myndir: Arya, Siddiqui, Khan, Prasad, Jogi, Vohra
- Týðari: Pauli Hansen
Hetta er spennandi bók um tær ótrúligastu mumiurnar í heiminum. Í bókini kanst tú lesa um tær fyrstu mumiurnar, vit vita um, hvussu mumiur verða gjørdar, og hvussu fólk í gamla Egyptalandi tóku innvølir úr kroppinum fyri at hann ikki skuldi rotna. Tú kanst eisini lesa um mumiur, sum náttúran sjálv hevur gjørt, og djór, sum eru varðveitt í ísi ella í mýrilendi.
Aftast í bókini er orðalisti við orðafrágreiðingum til orð umframt leitorðalisti.


text:
DR bar í gjárkvøldið hesi tíðindini, at danski juniorlandsliðsvenjarin Michael Hinge í 2013 gav ungum svimjarum á landsliðslegu giktarheilivág uttan at ráðføra seg við lækna ella foreldur, so at hesir svimjarar kundu halda áfram við venjingini sama dag.
Sí eisini TV Avisen í gjárkvøldið (frá 16:40 ella har á leið)
Í hesi søgu verður víst til eina eldri sum DR bar í mai, um hvussu landsliðsvenjarin Paulus Wildeboer væl áðrenn hetta plagdi at geva landsliðssvimjarum tablettir sum hann hevði bílagt úr Spania, uttan at hesi sóu pakningin ella á annan hátt fingu prógv um innihaldið.
Tað gav at bíta tá ið ein danskur landsliðssvimjari til dopingroynd segði at hon fekk tablettir frá Wildeboer sum hon ikki visti hvat sum var í, og har danski landsliðslæknin tá legði í krovið á Wildeboer, og tá fekk at vita at tað var aspirin sum hann hevði keypt á netinum úr Spania.
Ein fysioterapeutur hevði um hesa tíð eisini ekka av at Wildeboer “helt åbenlyst havde sit eget medicinskab med fra Spanien”, og fráboðaði hetta tí til danska landsliðsstjóran Lars Sørensen, eins og læknin í 2010 fráboðaði hetta til landsliðsstjóran umframt stjóran Pia Holmen.
Men hóast hetta helt Wildeboer sambært DR áfram við at handa út sínar egnu tablettir, til hann í 2013 steðgaði sum landsliðsvenjari hjá danska svimjilandsliðnum, meðan læknin frá í 2010 og frameftir vegna bygnaðarbroytingar ikki longur varð tikin við til landsliðsuppgávur.
Hesar søgur koma afturat teimum um almenna viging, niðurgering og harav fylgjandi etingarólag millum danskar landsliðssvimjarar, sum nú eftir boðum frá danska mentamálaráðnum, danska ítróttasambandinum og Team Danmark verða kannaðar av danska kamaradvokatinum.
Team Danmark skrivar í morgun soleiðis í annars positivum tíðindaskrivi um góð donsk ítróttarúrslit í 2019:
Turbulent år
Året har dog også båret præg af historier om eliteatleter, der fortalte om forfærdelige oplevelser og rystende adfærd fra tidligere trænere. Det er historier, som skal tages meget alvorligt, og som alle i dansk eliteidræt skal lytte til og lære af.
”Det er vigtigt for dansk eliteidræt, at historierne kommer frem i lyset, og jeg vil gerne rose de atleter, der har delt deres historier. Det har krævet mod. Historierne viser, hvor vigtigt det er, at vi insisterer på en ansvarlig model, hvor medaljer ikke skal jagtes for enhver pris,” siger hun.
Sammen med Danmarks Idrætsforbund iværksatte Team Danmark i efteråret en uvildig undersøgelse af forholdene i dansk svømning fra 2005 og frem. Undersøgelsen foretages af Kammeradvokaten, og den vil blive fremlagt i starten af det nye år.
”Vi ser frem til, at Kammeradvokaten fremlægger rapportens konklusioner. Men historierne, der er kommet frem, har allerede haft den konsekvens, at vi er blevet skærpet på at få atleternes stemme frem. Vi anerkender en individualiseret tilgang samtidig med, at vi værner om det fællesskab, der er i en landsholdsstruktur. Vi har nogle stærke elitemiljøer, hvor vi hele tiden skal arbejde på at gøre værdierne moderne, så de følger med det omgivende samfund,” siger Lone Hansen.


text:
Eyka skip til Suðuroynna nú
2021-08-09 13:40
Ímeðan okur bíða eftir Suðuroyartunnilinum, má Suðuroyggin beinanvegin fáa eyka skip inn at taka trýstið av ovurstóra tørvinum á ferða- og farmaflutninginum.
Vinnulívið má hvørki steðga upp ella avmarka seg av manglandi plássi á strandferðslu- og fraktskipunum. Fastbúgvandi eru ørkymlað, tí ein er ongantíð vissur í, um man sleppur til ella av oynni.
Okur, sum sigla ofta við Smyrli, síggja hvussu starvsfólkini renna fyri lívinum fyri at veita framúr tænastu til ferðafólk og skunda farm í land og skunda annan umborð. Tað er blivið ógjørligt at halda ferðaætlanina, og tað eigur ikki at koma óvart á nakran.
Suðuroyingar og Strandferðslan hava rópað varskó á rætta stað. Øll vinnan í Suðuroynni savnaði avvarðandi myndugleikar og politisku skipanina í november 2020, har tað staðiliga bleiv víst á áhaldandi og vaksandi trupulleikan við at fáa farm til og frá Suðuroynni. Partarnir samdust um, at ein varandi loysn skuldi finnast beinanvegin.
Áhugin fyri Suðuroynni er vaksin øgiligt, bæði millum føroysk og útlendsk ferðafólk. Tað vísa vaksandi ferðafólkatølini. Tað er jú vakrasta ferðamál í norðuratlantshavi. Bara seinastu vikuna eru skrásett yvir 11.000 ferðafólk við Smyrli. Eftirspurningurin at seta búgv, at leiga og keypa fastogn bara veksur, og tað vísa sethúsaprísirnir, sum peika beint uppeftir.
Sandoyggin fekk sjálvsagt beinanvegin eyka alment farmaskip, tá tørvurin vaks í Sandoynni, men enn verður blinda eygað vent Suðuroynni. Tað er enn ein staðfesting av, at sitandi landsstýri ikki er fyri alt Føroya fólk, men einans fyri tey útvaldu ella teimum, sum fylgja hesi ultra høgra konservativu samgonguni.
Vit kunnu heldur ikki leggja okkara álit á privatu flutningsfyritøkurnar, sum ikki vísa áhugan fyri Suðuroynni, sum vit vónaðu. Tey vilja heldur hava farmin borðreiddan av strandferðsluni á bryggjukantin í Tórshavn.
Eg má minna tykkum á, at Suðuroyggin stendur fyri yvir 25% av allari framleiðsluni og útflutninginum í Føroyum. Og sum ferðasambandið er, verður trupult at økja um tann partin. Vit eru skjótt einasta stóra økið í landinum, sum ikki er bundið saman við restina av Føroyum.
Suðuroyggin skal hava eitt eyka skip inn at stuðla Smyrli beinanvegin. Alt annað er órættvíst fyri fastbúgvandi, vinnu og ferðafólk.
Vit kunnu ikki bíða eftir, at Suðuroyartunnilin er liðugur, tí annars steðgar alt upp.
Kanska er tað strategiin hjá samgonguni at lata standa til og brúka tíðina upp á alt annað so sum ljósreguleringar, grótkoyring ella innanhýsis stríð um grøna orkuskiftið.
Ímeðan siglir Suðuroyggin longri og longri afturum í mun til restina av Føroyum.
Bjarni Hammer,
løgtingsmaður


text:
- Tíðindi, mentan og ítróttur
Herverk móti bilum á Áarvegnum
Herverk hevur verið framt á bilar sum stóðu parkeraðir á Áarvegnum í nátt.
Løgreglan fekk boð klokkan 03 í nátt um at ein navngivin persónur gjørdi seg inn á bilar á Áarvegnum.
Tá teir komu á staðið var síðuspeglið á tveimum bilum knúst.
Sambært vakthavandi á politistøðini hava tey ikki fingið fatur á viðkomandi enn, men tey hava fingið navnið á einum, sum skuldi hava framt herverkið.
Annars hevur verið friðarligt í nátt - ein bilur varð steðgaður í kollfaradali og tað vísti seg at førarin hevði einki koyrikoyrt - tað var frádømt og illgruni er um at hann var ávirkaður av rúsevnum. Tað verður kannað í løtuni.


text:
08-07-2021
Umboðsmaðurin hevur viðgjørt eina klagu um avgerð hjá Uttanríkis- og mentamálaráðnum, at nokta stuðli til filmsverkætlanina “Skúla Scam” vegna málbrúkið í filminum.
Klagarin førdi í klagu sínari m.a. fram, at landsstýrismaðurin við sínari avgerð um at nokta stuðul til filmsverkætlanina, gekk ímóti tí, ið Løgtingið upprunaliga hevði ætlað við stuðli til slíkar filmsverkætlanir, eitt nú, at stuðul verður veittur eftir tilmæli frá yrkisfólki og óheft frá politiska myndugleikanum.
Í hoyringsskrivi til umboðsmannin í sambandi við klaguna, gjørdi Uttanríkis- og mentamálaráðið m.a. greitt, at ein stýrisbólkur er settur at hava yvirskipaða arbeiðið um hendi at skipa leistin fyri, hvussu almennur stuðul verður veittur til føroyska filmsgerð. Sagt varð, at stýrisbólkurin velur tveir filmsráðgevar, ið gera tilmæli til landsstýrismannin um býtið av stuðlinum. Sagt varð eisini, at skipanin við filmsstuðli er fakliga tryggjað við ráðgevum, men at leikluturin hjá ráðgevunum er tilmælandi, og at armslongd ikki eyðmerkir skipanina. Sambært ráðnum merkir hetta, at tað er landsstýrismaðurin, ið tekur endaliga avgerð um filmsstuðul.
Umboðsmaðurin helt, at landsstýrismaðurin hevur heimild at gera av hvør, ið fær stuðul. Heimildin er at finna í § 2, stk. 2 í løgtingslóg nr. 60 frá 17. mai 2005 um stuðul til mentan og list. Umboðsmaðurin vísti í hesum sambandi á, at Løgtingið í 2014 við einari broyting í lógini hevur givið landsstýrismanninum í mentamálum heimild at leggja sína avgerðarheimild, sambært § 2, stk. 2, til annan almennan myndugleika ella stovn.
Umboðsmaðurin metti,at løgtingið við lógarbroytingini í 2014 hevur tikið eina støðu til meginregluna um armslongd innan mentanarøkið og hevur í hesum høpi gjørt av at lata tað upp í hendurnar á avvarandi landsstýri at gera av, um ella í hvønn mun meginreglan skal vera galdandi. Staðfestast kann , at landsstýrið ikki enn hevur nýtt hesa heimild, og tískil er meginreglan um armslongd ikki galdandi í sambandi við tær avgerðir, ið landsstýrismaðurin tekur í hesum høpi.
Umboðsmaðurin helt eisini, at landsstýrismaðurin, umframt at hava heimild at gera av hvør, ið fær stuðul, eisini hevur tikið eina fyrisitingarrættarliga avgerð, ið heldur seg innanfyri lógliga karmin fyri hvat ein landsstýrismaður sakliga kann leggja dent á í sambandi við viðgerð av stuðulsumsóknum. Umboðsmaðurin vísti í hesum sambandi á, at ásett er í kunngerð, at tá umsóknir um stuðul verða viðgjørdar, verða listarlig og mentanarlig eyðkenni at galda sum metingarstøði. Í innanhýsis leiðreglum og vegleiðing frá ráðnum, er m.a. ein nágreining gjørd av metingarstøðinum, ið sambært umboðsmanninum ikki klárt og til fulnar ger greitt hvat, ið kann, skal ella ikki skal vera galdandi. Ei heldur er í leiðreglunum ella vegleiðingini gjørd nøkur raðfesting eftir týdningi av metingarstøðinum, soleiðis at summir tættir hava størri raðfesting enn aðrir.
Grundað á hetta, metti umboðsmaðurin seg ikki hava grundarlag fyri at finnast at, at landsstýrismaðurin hevur lagt dent á málbrúk sum listarligt og mentanarligt eyðkenni fram um onnur, og raðfest hetta at hava avgerandi týdning.
Umboðsmaðurin vísti eisini á, at karmurin og innihaldið av virkseminum hjá filmsráðgevunum í høvuðsheitum er skipað í innanhýsis leiðreglum og vegleiðing hjá ráðnum. Umboðsmaðurin metti, at hesin fyriskipanarligi formurin ikki er egnaður, tá talan er um reglur, ið skulu handhevjast móti borgarum og um reglur, ið skipa setanarlig viðurskifti hjá myndugleikanum. Umboðsmaðurin mælti til, at Uttanríkis- og mentamálaráðið fær skipað hesi og møguliga onnur viðkomandi viðurskifti, ið hava samband við umsiting av filmsjáttanini, í lóg ella kungerð, soleiðis at opinleiki og gjøgnumskygni verður tryggjað á økinum.
Harafturat mælti umboðsmaðurin til, at stýrisbólkurin, ið er settur at hava yvirskipaða arbeiðið um hendi at skipa leistin fyri, hvussu almennur stuðul verður veittur til føroyska filmsgerð, fær skipað síni grundleggjandi viðurskifti í lóg ella kunngerð, eitt nú viðurskifti kring val og tal av limum í stýrisbólkinum.
Burtursæð frá hesum viðmerkingum, gjørdi umboðsmaðurin ikki meira við málið (LUM 21/01532).


text:
Í morgunsendingini í Útvarpinum 1. august varð tosað við Niels Una Dam, sum er samskiftisráðgevi og eigur reklamuvirkið Nudlavirkið. Tosið snúi seg um valplakatir í sambandi við løgtingsvalið, sum verður 31. august. Prátið varir 17 minuttir.
Lurta eftir sendingini á kvf.fo
Aftaná at hava lurtað í felag, kjakast tit í sama tíma um hesi fimm evni:
1 Ellivu minuttir inni í samrøðuni brúkar samskiftisráðgevin vendingina “at prædika fyri kórinum”. Skiftið orð um hesa vending og hvat hon upprunaliga merkir. Prædika vit sjálvi onkuntíð fyri kórinum? Hvussu og nær kunnu vit gera tað?
2 Hvønn týdning hava politiskar valplakatir í dag, har bara eitt andlit og eitt fornavn síggjast?
3 Hvørjir miðlar fara helst at verða mest brúktir til valstríð í Føroyum, sambært samskiftisráðgevanum?
4 Brúkar tú Instagram ella Facebook?
5 Eru tit samd við øllum tí, sum samskiftisráðgevin sigur?


text:
Á myndini síggjast luttakararnir saman við Hera Ziska, undirvísara og Andras Nolsøe, ítróttaráðgeva í ÍSF.
Seinastu vikurnar hava næmingarnir á Ítróttabreytini í Nám X, verið í gjøgnum Venjara 1 útbúgvingina, sum ÍSF skipar fyri.
Venjara 1 skeiðið er sera væl egna til venjarar, sum venja børn og ung í øllum ítróttagreinum. Skeiðið tekur ikki støðið í tí einstøku ítróttagreinini, men fevnur um allar teir grundleggjandi lutirnar, sum ein venjari eigur at taka atlit til, tá ein venur børn og ung.
Innihaldi á skeiðnum var bæði teoretiskt og praktiskt, og umfataði evnini:
- Ítróttur og venjing
- Ítróttaskaðar
- Ítróttur og børn.
Endamálið við ítróttabreytini á Nám X er m.a. at geva næminginum upplivingar og royndir, og vekja áhuga fyri kropsligari venjing og menning.
At geva næmingunum hóskandi avbjóðingar, bæði kropsliga og sálarliga. Avbjóðingar, ið menna næmingarnar sum menniskju og gera teir betur førar fyri at taka við teimum avbjóðingum, sum lívið seinni bjóðar teimum.
Ein partur av hesum tilboðnum umfatar eisini at næmingarnir fáa møgugleika at taka Venjara 1 útbúgvingina hjá ÍSF og harvið fáa eitt sterkt amboð, sum tey kunnu brúka um tey gerast venjarar úti í feløgunum.
Undirvísari á skeiðnum var Heri Ziska
ÍSF ynskir næmingunum hjartaliga tillukku við prógvinum.


text:
Ítrótturin & eg
Heimasíðan hjá ÍSF setir kendum fólki spurningar um ítrótt og rørslu:
– Hvat gert tú fyri at halda teg í form?
– Ert tú limur í ítróttarfelag?
– Íðkaði tú ítrótt sum barn?
– Hvønn týdning hevur ítróttur og rørsla fyri teg og samfelagið?
Fari eg ikki út at renna, kenni eg meg ikki væl
Nógv hava sæð Hanus Samuelsen runnið í hugnaliga grannalagnum í Hoyvík
“Eg renni hvønn morgun tíðliga á leið ein tíma.”
“Nei.”
“Nei.”
“Fari eg ikki út at renna, kenni eg meg ikki væl. Hoyrdi Jógvan Róin, yvirlækna, halda fyrilestur á arbeiðsplássi mínum í Hoydølum fyrst í 80-árunum um týdnigin av at røra seg. Var hugtikin av fyrilestrinum. Sá yvirlæknan renna hvønn morgun her í grannalagnum. So fór eg eisini út ar renna og havi runnið javnan síðan.
Ivist ikki í, at tað er vinningur fyri samfelagið, at fólk sum heild – eisini vit gomlu – røra okkum sum mest.”


text:
40 Uppskot til eykafķggjarlóg fyri 2008
A. Upprunauppskot
B. 1. višgerš (Oršaskifti)
C. 2. višgerš (Oršaskifti)
D. 3. višgerš (Oršaskifti)
Įr 2008, 27. november, legši Jóannes Eidesgaard, landsstżrismašur, fram soljóšandi
Uppskot
til
Eykafķggjarlóg fyri 2008
Uppskot
til
eykafķggjarlóg fyri 2008
A. Yvirlit
Jįttanaryvirlit
B. Jįttanir
A. Yvirlit
Jįttanaryvirlit
B. Jįttanir
Ķ lųgtingslóg um stżrisskipan Fųroya § 44, stk. 3, frį 26. juli 1994 veršur įsett, at tęr eykajįttanir, sum fķggjarnevndin hevur veitt ķgjųgnum įriš, verša at góškenna viš eykafķggjarlóg ķ seinasta lagi 31. desember sama įr. Landsstżriš hevur skyldu at leggja fram uppskot hesum višvķkjandi innan 1. desember.
Henda eykafiggjarlóg inniheldur tķ einans tęr eykajįttanir, sum Lųgtingsins Fķggjarnevnd hevur veitt viš fķggjarnevndarskjųlum higartil ķ fķggjarįrinum 2008.
Fyrsta fķggjarnevndarskjališ var eykajįttan į 8.738 tśs. kr. til hųvušskontu 14.38.2.01. Strandfaraskip landsins (Landsfyritųka) fyri vęntašan meirkostnaš ķ sambandi viš, at Smyril var ķ dokk fyri at umvęla stabilisatorarnar.
Annaš fķggjarnevndarskjališ var eykajįttan į 3,0 mió. kr. til hųvušskontu 7.23.2.02. Sernįmsdepilin (Rakstrarjįttan) fyri at halda tališ av latnum tķmum til sernįmsfrųšiligt virksemi į sama hęgra stųši sum fyrra hįlvįr.
Skjalayvirlit
Skjal 1: Fķggjarnevndarskjal 1. Strandfaraskip landsins (27. juni 2008)
Skjal 2: Svar frį Fķggjarnevndini (27. juni 2008)
Skjal 3: Fķggjarnevndarskjal 2. Sernįmsdepilin (2. juli 2008)
Skjal 4: Svar frį Fķggjarnevndini (3. juli 2008)
1. višgerš 10. desember 2008. Mįliš beint beinleišis til 2. višgerš
2. višgerš 12. desember 2008. Uppskotiš samtykt 27-1-0. Uppskotiš fer soleišis samtykt til 3. višgerš.
3. višgerš 17. desember 2008. Uppskotiš, sum samtykt viš 2. višgerš, endaliga samtykt 25-2-0. Mįliš avgreitt.
Ll.nr. 133 frį 22.12.2008


text:
Implementation - verkseting
Hvussu verður verkætlanin sett í verk? Hvussu verður fíggingin býtt millum uppgávurnar? Hvussu verða uppgávurnar býttar millum luttakararnar?
Hav samband og samsvar millum fígging og uppgávur.
Eisini er viðkomandi at hava í huga tíðarútrokningina og at samsvar er millum fíggjarætlan og tíðina, sum verður sett av til avrikið.
Ger eina greiða arbeiðsætlan - workplan og skipa arbeiðið í setningar ella uppgávur - tasks. Í hesum partinum av umsóknini verður greitt neyvari frá, hvussu komið verður frá hugskotinum undir Excelence partinum til málið og úrslitið í sjálvari verkætlanini.
Hvør luttakari í verkætlanini skal hava uppgávu. Uppgávurnar skulu vera vælgrundaðar og veruligar. Set fíggjarorku av til hvørja uppgávu. Eingin luttakari má vera við bara av navni.
Ger sannførandi leiðsluætlan. Tað nýtist ikki at vera nýggjur máti at leiða verkætlanina. Mest umráðandi er, at tað virkar. Eisini verður hetta gjørt í mun til støddina á verkætlanini.


text:
Útgávur og miðling
Í sambandi við vísindaligar útgávur verða høvundar bidnir um at upplýsa, hvør hevur stuðlað verkætlanini.
Tey, sum hava fingið stuðul úr Granskingargrunninum, eiga at upplýsa hetta við at vísa til Granskingargrunnin - á enskum Research Council Faroe Islands. Hvør verkætlan hevur eitt sjálvstøðugt nummar, sum er upplýst í sáttmálanum og sæst í Stuðulsyvirlitinum. Hetta eigur eisini at vera upplýst.
Í sambandi við framløgur og postarar verður eisini roknað við, at tað verður upplýst, um verkætlanin er stuðlað úr Granskingargrunninum.
Búmerki okkara, sum kann brúkast í hesum sambandi, kann takast niður í jpg ella png.


text:
Bygging kann ikki fara í gongd uttan skrivligt loyvi frá kommunala byggimyndugleikanum.
Kommunali byggimyndugleikin kann gera reglur fyri smærri byggingar, soleiðis at hesar ikki krevja byggiloyvi, um bygt verður eftir reglunum. Talan er um antennur, smærri vindmyllur, skeltir, sólskjól, terassur, lívdarskjól og tílíka smærri bygging.
Somuleiðis ger kommunali byggimyndugleikin reglur fyri, nær umbygging, afturatbygging og umvæling krevur byggiloyvi.
Umsókn um byggiloyvi skal vera skrivligt og sendast kommunala byggimyndugleikanum.
Kommunali byggimyndugleikin avger, um tilfarið skal latast inn talgilt, og kann áseta tøknilig krøv til skjøl og tekningar, sum verða latin inn talgilt.
Umsókn og skjøl, latin inn á pappíri, skulu latast inn í 2 eintøkum. Kommunali byggimyndugleikin kann krevja fleiri eintøk, um tað er neyðugt.
Kommunali byggimyndugleikin hevur ábyrgd av at lata øðrum myndugleikum, ið sbrt. aðrari lóggávu skulu hoyrast, nøktandi skjalatilfar.
Sbrt. § 9 í byggilógini.
Av tí, at tað er tann einstaka kommunan, sum tøkniliga skal vera før fyri at taka ímóti talgildum fráboðanum, kann kommunali byggimyndugleikin áseta nærri formkrøv til talgildar fráboðanir.
Umsøkjari, sum sendir inn pappírstekningar, sum eru teknaðar í AutoCAD, Revit o.tíl. forritum, eigur at leggja eitt talgilt avrit av viðkomandi fílum við, tí hetta m.a. lættir um málsviðgerðina.
Umsókn um byggiloyvi skal vera dagfest og undirskrivað av eigaranum.
Er umsóknin ikki undirskrivað av eigaranum, skal umsøkjarin á annan hátt skjalprógva sín rætt til at søkja vegna eigaran.
Eigarin søkir um byggiloyvi. Tað merkir, at eigarin antin sjálvur undirskrivar umsóknina, ella at skjal verður viðheft umsóknini, har eigarin heimilar tí, sum t.d. leigar byggingina ella byggiharraráðgevanum, at søkja.
Tað er ábyrgdin hjá umsøkjaranum at tryggja, at umsóknin er komin fram til kommunala myndugleikan.
Verða broytingar gjørdar í verkætlanini, eftir at byggiloyvið er útskrivað, skal umsøkjarin boða kommunala byggimyndugleikanum frá hesum. Kommunali byggimyndugleikin metir síðani, um byggiloyvið framhaldandi er galdandi, um neyðugt er við fleiri upplýsingum, ella neyðugt er at søkja um byggiloyvi av nýggjum.


text:
Er trúgv logisk?
Hvat er tað at trúgva?
Fyrst lat meg staðfesta, at trúgvin uppá at Guð er til, hon frelsir ongan, tað er Jesus sum frelsir okkum frá syndum okkara, og tað er Heilagi Andin sum sannførir okkum um syndina. – John 16:7-11
Henda greinin er ikki endaliga, men verður updatera við grundgevingum og leinkjum sum tíðin líður, haldi mær til góðar 😉
Hvat hugsa fólk um tað at trúgva?
Ein segði tað soleiðis í dag: “Meiningin við kristnari trúgv liggur í orðinum; trúgv. Hví vilt tú prógva tað?”
Spurningurin er góður, men ikki serliga væl grundaður.Tað er skilligt at viðkomandi ikki veit hvat liggur í orðinum trúgv.
Nógv menniskju í okkara samtíð geva sær ikki stundir til at kanna tingini. Summi megna bara at hugsa um einar 160 stavir (eitt sms), og tað vil so siga, at um tú ert ein av teimum, so ert tú longu givin at lesa. Fyri ikki at møsna meira, so er:
- Trúgv er ikki tað mótstatta av skynsemi.
- Tað mótsatta av trúgv er vantrúgv.
- Somuleiðis er skynsemi ikki tað mótsatta av trúgv.
- Tað mótsatta av skynsemi er dárskapur.
Trúgv er tí ikki ein trúgv hóast prógvini, men ein trúgv grundað á prógvini. Út frá hesum kunnu vit tí siga, at bíbilska trúgvin á Guð er grundað á, at Hann hevur víst seg at vera eftirfarandi og álítandi.
Jesus segði: “Tú skalt elska Harran Gud tín av øllum hjarta tínum, av allari sál tíni og av øllum huga tínum.” og “Komið, latið okkum tala saman um rætt!;”
Og hvat var tað sum fekk lærusveinarnar at skifta ham? Frá at krógva seg uppi á einum lofti, til at vilja ganga í deyðan fyri sína trúgv? Slett ikki øll sum rópa seg trúgvandi hava líka stóra trúgv, summi hava enn tá “blinda trúgv”. Men hetta ger seg eisini galdandi fyri gudloysingar, vit hava í øllum lívsins viðurskiftum meira ella minni trúgv.
- Vit trúgva, at flúgvarin ikki dettur niður (tó at tað hendur av og á)
- Vit trúgva, at bilurin sum koyrir ímóti okkum heldur seg á rættari síðu (men onkuntíð hendir tað mótsatta)
Vit sum eru trúgvandi, vit hava fingið Heilaga Andan sum pant í hjørtum okkara.
Skynsemi -vísindin
David Clark sigur tað so væl:
Trúgv fær ikki sítt virði frá styrkini hjá tí trúgvandi, men frá tí sanna, reina, ektaða, ófalsaða, sum viðkomandi trýr á. Verulig trúgv er trúgv uppá tað rætta . Trúgv á ein svikafullan persón hevur einki virði, ella tað sum verri er -avleiðingar.
Tí má tann næsti spurningurin ikki vera um vit hava trúgv; men heldur hvussu væl grundað okkara trúgv er. Er hon skynsom ella dárskapur?
Tað eru nógv vísindafólk sum trúgva, og eisini eru tað fleiri sum siga seg ikki trúgva. Richard Dawkins er nokk tann mest framstandandi, og best seljandi guðloysingurin nakrantíð. Á hinari síðuni eru fleiri góð nøvn, millum annað Alister McGrath. Báðir vóru óskyldigir smádreingir, báðir vístu áhuga í vísind á ungum aldri, báðir vóru guðloysingar og báðir endaðu á Oxford Universitetinum. Dawkins varð biologur, og Alister MacGrath varð tað ið rópt verður Molecular biophysics (physics, chemistry, engineering, mathematics og biology)……..Tó komu teir til hvør sína niðurstøðu um trúgv.); Alister MaGrath bleiv ein trúgvandi, og hevur skrivað eina rúgvu av góðum bókum……….
Vit mugu minnast til, at tann størsti parturin av tí vísindaligu vitanini vit hava í dag, er bygt uppá, at vit trúgva uppá tær niðurstøður aðrir vísindamenn eru komnir til . Hettar er eisini satt fyri allar aðrar vísindaligar greinar.
Hvat talar so fyri, at trúgv okkara á Guð er skynsom?
Síðani alt tilfar, tíðin, og øll orkan í alheiminum byrjaði samstundis, í einum ávísum tíðspunkti í fortíðini, so má orsøkin vera tíðarleys, ómateriel, inteligent, máttmikil, og persónlig. Man kann siga tað soleiðis, at eftir sum alheimurin hevur eina byrjan, so peikar tað á ein “Byrjara”, ein sum var, sum er og sum verður (tíðarleysur).
Universið er perfekt
Stað okkara í alheiminum er júst rætt fyri lívið her á jørð. Vóru vit ikki stødd beint her í okkara sólarskipan, so vóru ikki líkindi fyri lívið. Hetta peikar á ein Skapara sum veit hvat Hann ger, og sum ger alt fulkomi. Les meira um tað her.
Informatión
Livandi kyknur eru fullar av informatión, DNA er uppbygt av informatión. Hetta kann ikki upprenna av sær sjálvum. Informatión er skynsom, ikki ruðuleiki. Kaos er ikki informatión. Bæði at senda og at móttaka informatión krevur skynsemi á einum ella øðrum støði. Informatión vísir á ein “informatións-gevara”.
Moralur
Tað at moralsk virði eru til, vísir á ein “moral-gevara”.
Eg komi at fara gjøllari ígjøgnum hesi fyribrigdini í einum ørðum innleggi. Men mítt poeng beint nú, er at vísa á, at Guð ynskir ikki, at vit bert taka eitt blint trúarlop, men hann vil hava, at vit taka eitt trúarstig, eitt stig við áliti. Bíbilsk trúgv handlar ikki um ynskidreymar; men um álit. Hon handlar ikki um at avnokta veruleikan, men at uppdaga veruleikan. Henda veruleika hjálpir Heilagi Andin okkum at finna, vit hava fingið Heilaga Andan sum pant, og hann sannførir okkum um rætt og skeivt. – Jóh 14:16, Róm 8:9, 1 Korint 6:19-20, 12:13
Hví ikki Budda?
Sjálvandi vil onkur beinanvegin mótmæla at niðurstøðan skal vera tann kristna trúgvin uppá Guð, og hesi spyrja: “Hví ikki Budda?”. Veitst tú av at ein partur av endamálinum við Buddhismu er at tøma sinnið, og ikki at brúka tað til finna fram til sannleikar. (Kelda: Huston Smith, The World’s Religions.)
Paulus skrivaði í Rómbrævinum, “so kemur tá trúgvin av tí sum prædikað verður” Trúgvin kemur ikki úr leysari luft, ellasum “blind trúgv”, men grunda á Orðið. Jóhannes skrivar eisini í sama anda: “Hettar havi eg skrivað, fyri at tit skulu VITA, at tit hava ævigt lív.” Altíð grundað veruleikan í Orðinum, og ikki bara í leysari luft. Les meira…